
PROLOGAS 


Aikštė prie atėniečio CHRE- 
MILO namų. CHREMILAS ir 
jo vergas KARIONAS grįžta 
iš kelionės. Prieky jų eina 
PLUTAS, apdriskęs, šlubas ir 
aklas senis. 


KARIONAS 


sustodamas 


O Dzeuse! O dausų dievai! Tikra bausmė 
Bepročio šeimininko vergu šiandien būt. 
Geriausią patarimą gali tarnas duot, 

Bet šeimininkas niekada jo neklausys, 
Paskui nesmagumus tu, verge, kęsk už jį. 
Ponu, mat, ant tavęs likimo leista būt 

Ne tau pačiam, o tam, kas nuperka tave. 
Bet — sienos nepramuš kakta. Tik Loksijas, 
Kurs kalba iš trikojo, auksu žibančio, 
Užsitarnauja pamatuotų priekaištų, 

Kad jis, žynys, ir, sako, daktaras puikus, 
Bepročiui šeimininkui leidžia grįžt namo. 
Parkėblina, antai, jis paskui neregį, 

Užuot pats aklą vedęs, eidamas pirma. 
Aklų vadovai esame juk regintys. 

O jis štai seka pats ir verčia sekt mane, 
Nė žodžio jokio man nesukriuksėdamas. 


Dėl to daugiau tylėti aš nebemanau, 

Ir, jei nepasakysi, šeimininke, man, 

Ko einam paskui jį, privirsiu tau bėdos. 

Nemuši gi manęs, vainiką dėvinčio. 
CHREMILAS 


Jei suksi galvą man, vainiką teks nuimt 
Ir dar daugiau skaudės. 


KARIONAS 


Tol suksiu galvą tau, 
Pakol atsakymo negausiu, kas jisai. 
O klausiu aš dėl to, kad gera noriu tau. 


CHREMILAS 
Na, pasakysiu jau, gerai, nes iš vergų 
Tave laikau sąžiningiausiu sukčiumi. 
Visad buvau teisingas, pamaldus žmogus, 
Bet sekės man blogai, ir aš skurdau. 


KARIONAS 
Žinau. 


CHREMILAS 


Turtus sau krovė šventvagiai ir retoriai, 
Visoki niekšai, sikofantai. 


KARIONAS 
Tas tiesa! 
CHREMILAS 
Todėl orakulo paklausti aš ėjau — 


Ne dėl savęs, nevykėlio, kurio strėlė, 
Tur būt, jau paskutinė žemėj prašauta, 


Ne — dėl sūnaus, kuris vienturtis man yra. 

Ėjau paklaust, ar ne geriau jam būdą keist 

Ir būti sukčiumi, niekšu besąžiniu: 

Vien tai, matau, naudinga tėr gyvenime. 
KARIONAS 


Ir ką atsakė Febas vainikuotasis? 


CHREMILAS 
Žinai, orakulas atsakė aiškiai man: 
Ką už šventyklos durų pirmą tu sutiksi, 
Tam iš paskos ir eiki, žingsnio neatstoki, 
Ir paprašyk drauge užsukti į namus. 
KARIONAS 
Ir ką gi pirmą sutikai? 
CHREMILAS 
Gi senį štai. 
KARIONAS 


Tai dievo ištarmės visai nesupratai, 
Žioply nelemtas! Jis gi aiškiai sakė tau, 
Kad vietos papročių laikytųsi sūnus. 


CHREMILAS 
Kodėl tu taip manai? 
KARIONAS 


Kad, rodos, ir aklam 
Suprasti nesunku, jog mūsų dienomis 
Nėr nieko naudingiau, kaip nesielgt dorai. 

CHREMILAS 


Ne taip suprasti reik orakulo žosmė. 
Kažką svarbesnio slepia ji. Tik jeigu mums 
Pavyktų sužinoti, kas jis per Žmogus, 
Ko reikia jam, kad ėjo su manim sykiu, 
Atspėt galėtume, ką reiškia ištarmė. 

KARIONAS 

Plutui 

Ei seni, ar girdi: geruoju pasakysi, 
Kas esi, ar klausti reiks kitaip? Sakyk! 


PLUTAS 
Kad skradžiai kur prasmegtum! 


KARIONAS 
Supratai dabar, 


Kas per žmogus jisai? 
CHREMILAS 


Taip sako tau, ne man, 
Nes tu piktai ir negražiai paklausei jį. 


Plutui 


Jei nori pasižint su padoriu žmogum, 
Tai pasakyk... 


PLUTAS 


Eik ropių rauti, tau sakau! 

KARIONAS 
Še tau ir senis, ir orakulo žosmė! 
CHREMILAS 
grasydamas Plutui 
Prisiekiu Demetra tau: pasidžiaugsi dar! 
KARIONAS 
Neatsakai — tai dvėsi, nelaimingasai! 
PLUTAS 
Ramybėje palikite mane. 
CHREMILAS 
O, ne! 


KARIONAS 


Geriausia, šeimininke, štai kaip padaryt: 
Užkimšti giltinei šiuo valkata nasrus. 
Ant aukšto kriaušio jį užvesti ir palikt, 


Tegul nutrūksta sprandą, krisdamas žemyn. 


CHREMILAS 
Nuveski jį greičiau! 
Abu stveria senį 


PLUTAS 
Oil oil 

CHREMILAS 
Sakai ar ne? 


PLUTAS 
Jei sužinosit, kas esu, tai vargas man. 
Tada tikrai nebepaleisit jau, žinau. 
CHREMILAS 


Kaip mylime dievus! Paleisim, jei norėsi. 


PLUTAS 
Paleiskite pirmiau. 
Senį paleidžia 
CHREMILAS 


Matai, paleidome. 


PLUTAS 


Taigi klausykit, nes matau, vis tiek reikės 
Prisipažint. Buvau galvojęs nutylėt, 
Kad Plutas aš esu. 


KARIONAS 
Tai sukčius neregėtas 
Pasauly niekados! Tu Plutas ir — tyli! 
CHREMILAS 


Tu — Plutas ir toksai nuskurdęs, net baisu? 
O Febe Apolone! O dangaus dievai! 
O Dzeuse! Ką sakai?! Nejau toks Plutas? 

PLUTAS 
Taip. 
CHREMILAS 


Nejau tikrai? 


PLUTAS 
Tikrai! 


CHREMILAS 


"Tai pasakyk, iš kur 
Eini toks nešvarus? 


PLUTAS 


Einu iš Patroklio, 
Kurs nesiprausia nuo tada, kai užgimė. 


CHREMILAS 


Sakyk, kas pasidarė, kad tu apakai? 


PLUTAS 


Tai darbas Dzeuso, kurs nekenčia jūs, 
žmonių. 
Aš, mažas būdamas, pagąsdinau, mat, jį, 
Kad bičiuliausiu vien su tais, kur išmintingi, 
Teisingi ir dori. Užtai apakino mane, 
Kad negalėčiau aš nė vieno jų matyt. 
Matai, kaip jis nemėgsta tų, kurie geri. 

CHREMILAS 
Tuo tarpu jį vieni teisieji ir dori 
Begarbina. 

PLUTAS 


Suprantama. 


CHREMILAS 


Vadinasi, 
95 Jei vėl atgautum šviesą, tai, kaip ir anksčiau, 
Tu vengtum vėl nedorėlių? 


PLUTAS 
Kalbos nėra! 


CHREMILAS 
Ir bičiuliautum su teisingais? 


PLUTAS 


Žinoma! 
Seniai, labai seniai aš jų nebematau... 


KARIONAS 
žiūrovams 


Nenuostabu: aš ir neaklas nematau! 


PLUTAS 
10 Paleiskite! Dabar gi viską žinote. 

CHREMILAS 


Dėl Dzeuso! Juo labiau neleisime tavęs. 


PLUTAS 


Ar nesakiau, kad galit judu pridaryt 
Nemalonumų man. 


CHREMILAS 


Maldauju, neskubėk 
Palikti mus. Geresnio už mane žmogaus, 
Pasaulį apkeliauk, nerasi su žvake. 


KARIONAS 
žiūrovams 
Kaip Dzeusas mato! Kito, be manęs, nėra. 


PLUTAS 
Taip tvirtina visi. Bet jeigu kam pavyksta 


Surasti kur mane ir turto susidėt — 
Kaip mat niekšybėmis pralenkia tas visus. 


CHREMILAS 

Tegul ir taip, bet žmonės niekšai ne visi. 
PLUTAS 

Galiu prisiekt — visų visi! 


KARIONAS 
Gailėsies dar! 

CHREMILAS 


Tu nežinai, kokia nušvistų laimė tau, 

Jei liktum mūs namuos! Tik pagalvok geriau! 
Tikiuos, tvirtai tikiuos, jei dievas man padės, 
Išgydyti aklumą tavo ir akių 

Tau šviesą sugrąžint. 


PLUTAS 


Ne! Nedaryki to! 
Aš nebenoriu praregėti. 


CHREMILAS 
Ką sakai?! 
KARIONAS 


Kaip baisiai prigimimo nuskriaustas žmogus! 


PLUTAS 
Bematant Dzeusas pražudys mane, kvailiai, 
Jei kėslus jūsų sužinos. 


CHREMILAS 
Ar nepražudė jau, 
Priversdamas tamsoj klajot ir knopčioti? 


PLUTAS 
Gal būt. Aš nežinau. Tik baisiai jo bijau. 


CHREMILAS 


Teisybė, tu bailiausias iš visų dievų! 
Bet būki tikras: Dzeuso viešpatavimas 


Ir jo visi žaibai bus grašio neverti, 
Jei nors dienelę vieną gausi praregėt. 


PLUTAS 
Nebekalbėki, niektauza! 


CHREMILAS 
Tu paklausyk! 
Įrodysiu, kad galingesnis tu esi 
Už Dzeusą. 
PLUTAS 
Kas? Ar aš? 
CHREMILAS 
Prisiekiu dangumi! 
Karionui 


130 Sakyk, kas duoda Dzeusui valią ant dievų? 
KARIONAS 
Tik pinigai! Rieškučiomis jis žarsto juos! 
CHREMILAS 
O kas jam duoda jų, sakyk? 


KARIONAS 
rodo į Plutą 
Štai šitas senis. 

CHREMILAS 


Ar ne per jį ir aukos plaukia Dzeusui? 


KARIONAS 


Prisiekt galiu! Maldoj visi vien turto prašo. 


CHREMILAS 


Tuo kaltas ar ne jis? Ar jam sunku, 
Jei panorėtų, viską sustabdyti? 


PLUTAS 
Kaip? 
CHREMILAS 


O taip, kad niekas niekuomet nepaaukos 
Nei jaučio, nei raguolio jam, nei kita ko, 
Jei nenorėsi tu. 


PLUTAS 
Kodėl? 


CHREMILAS 


Todėl, suprask, 
Kad nieks nupirkti nieko negalės, jei tu 
Neduosi pinigų. Taigi ir Dzeusą tu, 
Jei kuo užrūstintų, nuversti juk gali. 


PLUTAS 


Ir pasakei! Jam aukos plaukia per mane! 

CHREMILAS 


Prisiekiu Dzeusu! Kas gera ir gražu, 
Kas malonu žmonėms — tai visa per tave. 
Pasauly viskas juk vien turto valdžioje. 


KARIONAS 


Imk, pavyzdžiui, mane: už grašgalius kelis 
Kaip vergą nupirkai, nes vargšas aš buvau. 


CHREMILAS 

Girdėjai gi apie Korinto heteras: 

Tegul beturtis koks joms meilintis mėgins — 

Jos nė žiūrėt visai jo pusėn nežiūrės. 

O prieš didžturtį tuoj pasturgalį kraipys. 
KARIONAS 

Tą patį, sako, tau ir vaikiai sugeba, 

Tik daro ne iš meilės, o dėl pinigų. 
CHREMILAS 


Tai ne gerieji, o patvirkėliai. Geri 
Sau gobisi visai ne pinigų. 


KARIONAS 
O ko? 


CHREMILAS 


Kas gero arklio, kas medžioklinių šunų. 

KARIONAS 


Jiems gėda gi prašyti tiesiai pinigų, 


Dėl to vardais kitokiais dangsto niekšystes. 


CHREMILAS 


Ir amatai visi atėjo per tave, 
Ir išradimai gimė protuose žmonių. 


Rodo į žiūrovus 


Štai vienas jūs prie kurpių sėdi per dienas, 


Tas — kalvis, tas dailidė ratadaila bus. 


KARIONAS 
O tas auksakalys. Tu aukso duodi jam. 


CHREMILAS 


Tas krausto skreitą tau, tas laužias pro 


duris... 


KARIONAS 


Aure milavelys... 


CHREMILAS 
O ten vilnakaršys... 


KARIONAS 
Raugalius kailių štai... 


CHREMILAS 


Svogūnų tas pirklys. .. 

KARIONAS 


Meilužį kas sugaus — bėda jam be tavęs. 


PLUTAS 


Kokia nelaimė! Nežinojau to seniau. 
CHREMILAS 

Karaliai Persų pučias argi ne per jį? 
KARIONAS 


O liaudies sueigų vadovas ar ne jis? 


CHREMILAS 


O kas trijeras apginkluoja, kad ne tu? 


KARIONAS 


Ir kas Korinte laiko mūsų įgulas? 


CHREMILAS 


Pamfilas argi ne dėl jo turės raudot? 


KARIONAS 
Draugėj su Pamifilu ir adatų pirklys. 
CHREMILAS 


Agirijas taip griaudžia argi ne dėl jo? 


19 


185 


20 


KARIONAS 


O pasakos Filepsijo ne dėl tavęs? 


CHREMILAS 


Ne per tave mūs sąjunga su Egiptu? 


KARIONAS 


Ne dėl tavęs Laidė myli Filonidą? 


CHREMILAS 
O Timotėjo bokštas? .. 


PLUTAS 


Kad tave užgriūtų jis! 


CHREMILAS 


Ne be tavęs gi pasidaro visa tai. 
Tu vienat vienas visko priežastis esi — 
Visų nelaimių ir džiaugsmų. Žinok gerai! 


KARIONAS 


Taip esti ir kare: tas laimi pergalę, 
Katro svarstyklių lėkštę nusveria jisai. 


PLUTAS 


Ir visa-tai aš vienas padaryt galiu? 


CHREMILAS 


Kaip Dzeusas regi štai mane: kur kas 
daugiau! 
Tavęs tik vieno nieks neprisisotina, 
Visų kitų dalykų sotūs būna greit, 
199 Kaip meilės... 
KARIONAS 


Duonos... 


CHREMILAS 
Muzikos... 


KARIONAS 
Saldžių putėsių. .. 


CHREMILAS 
Šlovės. .. 


KARIONAS 
Tešlainių. .. 
CHREMILAS 


Pagarbos... 


KARIONAS 


Ir figų dar... 
CHREMILAS 
Puikybės. .. 

KARIONAS 


Košės. .. 
CHREMILAS 
Kariškos valdžios. .. 
KARIONAS 
Lęšienės. .. 
CHREMILAS 


Tavęs sotus nebuvo niekas ir nebus, 

Ir kam pavyko gaut talentų trylika, 

Tas dar labiau geidauja jų šešiolikos. 
Sukrovęs tuos, žiūrėk — jau dairosi kapos: 
Be to nemielas, esą, jam gyvenimas. 


PLUTAS 


Gražiai ir gal teisybę tikrą kalbate. 
Bet man dėl vieno daikto neramu... 


CHREMILAS 
Dėl ko? 


PLUTAS 


Dėl tos galybės, kur turiu, kaip sakot jūs: 
Aš nežinau, kaip ją galėčiau vėl atgaut. 


CHREMILAS 


Kaip Dzeusas regi! Pasakyta juk seniai: 
Nėra didesnio bailio už turtus. 

PLUTAS 
Vagis 
Iš apmaudo taip apšmeižė, kai į namus 
Įlindo kartą ir negavo ką išnešt. 
Atrado viską užrakinta, mat, gerai 
Ir mano atsargumą baile apšaukė. 


CHREMILAS 
Nesuki sau galvos dėl to! Jei būsi tik 


Protingas vyras, imsi gydytis patsai, 
Tau duosiu už Linkėjo geresnes aki:. 


PLUTAS 
Kaip padarysi tai, mirtingas būdamas? 


CHREMILAS 


Nepametu vilties dėl to, ką Febas man 
Pasakė, laurą šventąjį siūbuodamas. 


PLUTAS 


Ir jam tai visa žinoma? 


CHREMILAS 
Aš tau sakau! 


PLUTAS 


Žiūrėk tu man! 

CHREMILAS 


Tu nesirūpink, mielasai. 
Gerai žinok: net jeigu žūt reikėtų man — 
Vis tiek aš padarysiu. 


KARIONAS 
Nori —tai ir aš! 
CHREMILAS 


Mums bendrininkų bus daugybė ir kitų, 
Dorų, tik duonos niekad neturėjusių. 


PLUTAS 


Oho! Plikšius tu beūdrininkais vadini! 


CHREMILAS 
O anaiptol! Pirmiau visi jie praturtės. 
Karionui 
Tu bėki kuo greičiau... 


KARIONAS 
Kur bėgti man liepi? 


CHREMILAS 


Artojus, mūs kaimynus, pavadink. Tikrai 
Tu rasi juos laukuos beprakaituojančius, 
Sakyk — tegul visi susirenka čionai, 

Kad turto dalį sau kiekvienas gautume. 

KARIONAS 


Tuojau, tuojau! — Mėsos šį gabaliuką man 
Tegul namiegų kas atėjęs paima. 


CHREMILAS 


Tuo pasirūpinsiu aš pats. Tu bėk greičiau! 


Karionas nueina, puodą atida- 
ves Chremilui. 
Tu, Plutai, galingiausias iš visų dievų, 
Į vidų su manim užeik. Štai tie namai, 
Kuriuos priversti turtų šiandien tau reikės 
Vis tiek kokiu būdu — gražiu ar negražiu. 


PLUTAS 


Tegu tave dievai, kaip nesmagiai jaučiuos, 
Kai reikia eiti man į svetimus namus. 
Gerovės man iš to nebuvo niekada. 

Jei kartais pas šykštuolį tenka man papult, 
Jis tuoj giliai į žemę užkasa mane, 

Ir jei tuomet geriausias draugas jo ateis 

Ir paprašys paskolint grašgalius kelis — 
Regėti neregėjęs tvirtins jis manęs. 

O jei pas išlaidūną tenka man užklyst, 

Tas su kauleliais ir mergom prašvilpia greit 
Ir nuogą vėl mane išvaro pro duris. 


CHREMILAS 


Atseit, žmogaus saikingo tu nesutikai, 
O aš gi tokio būdo visuomet buvau. 
Tausoti grašį mėgstu už visus daugiau, 

Bet moku ir išleist, kai reikalas yra. 

Į vidų einam, supažindinsiu tave 

Su žmona ir sūnum, kuris vienturtis man. 
Aš myliu jį labiausiai po tavęs. 


PLUTAS 
Tikiu. 
CHREMILAS 
Man reikalo nėra netiesą tau sakyt. 


Abu įeina į namus 


PARODAS 


Orkestroje pasirodo senų kai- 
miečių choras, 24 žmonės su 
vadovu arba korifėjum. Atei- 
na Karionas. 


KARIONAS 


Ei jūs, kur kąsniu tuo pačiu dalijomės ne 
kartą, 

Bičiuliai ir Žemiečiai mūs, papratę dirbti 
sunkiai, 
25 Pas mus skubėkite greičiau! Dabar gaišuot 
ne laikas, 

Kai išmušė jums valanda pagalbon bėgti 
greitai. 

KORIFĖJUS 


Nejau tu nematai, kad mes pašokom kaip 
nudegę, 

Kiek stengia žmonės, slegiami naštos 
didžiulės metų. 
Bet nemanyk, kad pulsim bėgt pirmiau, nei 
pasakysi, 

20 Kam šiandien šaukia taip staiga mus 
šeimininkas tavo. 


KARIONAS 


Argi nepasakiau aš darę Tu pats girdėt 
nenori. 

Jis liepė juk pranešti jums, kad prasidės nuo 
šiandien 
Gyvenimas visiems gražus, nors vargote lig 
šiolei. 

KORIFĖJUS 


Ką reiškia tavo ta kalba? Koks reikalas, 
sakyki? 
KARIONAS 


Tai neišmanymas žmogaus! Su juo atėjo 
senis, 
Suskretęs visas, be dantų, sulinkęs ir 
nuplikęs, 
Rukšna ir, Dzeusu prisiekiu! tikriausiai 
apipiautas. 
KORIFĖJUS 


Auksiniai žodžiai! Ką sakai!? Dar sykį 
pakartoki! 
Sakai, atėjęs pinigų papylė didį maišą? 


KARIONAS 
garsiai šaukdamas 


Senatvės vargo, negandų atsinešė jis maišą! 
KORIFĖJUS 


supykęs 
Tik galvas kvaršini tuščiai ir bene dar tikiesi, 
Sprandan negavęs, sau nueit, kai rankose 
mums lazdos! 

KARIONAS 
Atseit, jūs laikote mane iš prigimimo 
sukčium 
Ir manot: niekad negaliu tiesos aš pasakyti? 


KORIFĖJUS 
Žiūrėk, kaip kalba sūkata! Kad tik „oi, oi" 
nešauktum! 
Grandis ir pančiai, mat, seniai pasilgo tavo 
kojų. 


KARIONAS 


Grabe teisėju būti tau šukelė lemia šiandien. 
Ko neskubi? Charonas pats tau duos teisėjo 


lazdą. 
KORIFĖJUS 
Kad tu nusprogtum, sūtrauka ir sukčiau 
apsigimęs! 
Vien galvas mums tu kvaršini, o pasakyt 
nemoki, 


Kam šiandien šaukia taip staiga mus 
šeimininkas tavo. 

Pametę viską, šokom greit, nors laiko 
į neturėjom, 
Ir štai atėjom, pakelėj svogūnų daug palikę. 


KARIONAS 
Neslėpsiu nieko, vyrai, aš: parėjo 
šeimininkas 
Ir Plutą parvedė, o tas užvers visus jus 
turtais. 

KORIFĖJUS 


Nejau tiesa, kad mes visi dabar turtingi 


būsim? 
KARIONAS 
Jūs būsit Midai. (Sau) Tik ausų jums asilo 
betrūksta. 
KORIFĖJUS 
Taip malonu mums ir smagu, nors imk ir 
šokinėki 
Iš džiaugsmo, jeigu iš tiesų tu nemeluoji 
nieko. 
Strofa I 
KARIONAS 


20  Tretanelio! Ir aš galiu pabūti šiandien 


kiklopū. 
Štai koją kilst, į žemę trypt! ir — sekat jūs, 
kur aš vedu. 
Drąsiau, vaikai nenaudėliai! Už vienas kito 
bliaukite, 
Mekendami kaip avinai 
Ir kaip ožiai pasmirdėliai, 


25  Iešmus atstatę, bėkit greit, kur duoda ėsti 

ir išgert. 
Antistrofė I 
KORIFĖJUS 
Tuo tarpų mes — tretanelio! — kaip avinai 
mekendami, 

Kiklopą tą, atseit — tave, atrasime sušlapusį, 
Maišu daržovių nešiną, it pėdą nusigėrusį, 
Avis į lauką begenant 
Pakrūmėje užsnūdusį, 
Ir rąstgaliu apskrudintu mes akį tau 
išversim. 
Strofa II 


KARIONAS 


Aš būsiu Kirke ta pačia, kur maišė apdavo 
žoles 

Ir Filonido bičiulius svečiuos Korinte 
vienąsyk 

Prikalbino it paršelius 
Paėst užbūrus išmatų, kurias pati išmaišė. 

Aš Kirke būsiu štai dabar, 

Jūs žviegsit ir be perstojo lakstysit paskui 
motiną, 

Kaip ėst išalkę paršai. 


Antistrofė II 
KORIFĖJUS 


O mes tuo tarpu Kirkę tą, kur maišė apdavo 
žoles 
Ir gali mėšlu papenėt, pirmiau užbūrus, 
bičiulius, 
Pagriebsime išalkę ėst 
Ir, kaip Laerto tas sūnus, pakarsime už rietų 
Ir nosį dar, kaip ožiui, tau 
Tuo kvepalu ištrinsime. Kaip Aristilas 
bliausi tu: 
„Išalkę ėsti paršai". 

KARIONAS 


Gana! Geriau, šituos juokus į šalį atidėję, 
Kalbėti imkite rimčiau. 
„O aš turiu pareit namo 
Ir, nemačiom nuo šeimininko 
Paėmęs duonos ir mėsos, 
Užvalgysiu: tai visa bus, kuo aš galiu 
pagelbėt. 
Įeina į namus. Choras prade- 


da šokti. Iš namų išeina Chre- 
milas. 
CHREMILAS 
„Aš džiaugsmo jums linkiu, žemiečiai ir 
draugai“, — 
Toks būdas sveikintis per daug pasenęs jau. 
Jums — mano pagarba, kad greit atėjote! 
Nors buvo jums sunku, bet neužtrukote, 


Kad savo paramą suteiktumėt veikiau 
Ir dievui būtumėt geradariai tikri. 


KORIFĖJUS 


Tu, nebijok, mane Arėju dar vadinsi! 

Jei liaudies sueigoj dėl obolų trijų 

Viens kitą stumdome, tai būtų gėda mums 
Tiesiog iš rankų Plutą atiduot kitam. 


CHREMI1LAS 


Antai, atrodo, Blepsidemas eina čia. 
Matyt, apie mūs reikalą išgirdęs bus, 
Todėl žmogus ir skuba, kiek galėdamas. 


Ateina Blepsidemas 


PIRMAS EPISODIJUS 


BLEPSIDEMAS 


35 Kas per stebuklai čia? Kuriuo būdu, iš kur 
Chremilas gali praturtėt? Aš netikiu! 
Tačiau kirpykloje, prisiekiu Herakliu! 
Suėję vyrai apie tai ir tekalba: 

Chremilas, esą, praturtėjęs taip staiga. 

40 Bet nuostabiausia man atrodo tai, kad jis, 
Sulaukęs laimės, liepia bičiulius pakviest! 
Pas mus lig šiol nebuvo tokio papročio! 


CHREMILAS 
Prisipažinsiu, Blepsidemai, dėl dievų: 
Nūn mano reikalai pradėjo eit geryn. 
345 Galiu tau pasidžiaugt, nes draugas man esi. 
BLEPSIDEMAS 


Tai žmonės sako tiesą, kad tu pralobai? 


CHREMILAS 
Pralobsiu dar tiktai, jei dievas man padės. 
Tik reikalas tasai ne be pavojaus mums. 


BLEPSIDEMAS 
Kokio? 


Tokio! 
BLEPSIDEMAS 
Aiškiau galėtum pasakyt. 

CHREMILAS 


30 Jei viskas eis gerai —tai mūsų laimė bus, 

O jeigu nepavyks — pražuvę mes visai. 
BLEPSIDEMAS 

Našta, kaip man atrodo, ne pagal pečius... 

Ir tai negali man patikt: taip netikėtai 


Tu šitaip man pralobk ir imk po to bijot! 
Iš šitokio žmogaus nėra ko gera laukt. 


CHREMILAS 


Kaip tai nėra? 


BLEPSIDEMAS 


Prisiekiu Dzeusu! Jau, tur būt, 
Sidabrą dievui arba auksą pavogei, 
Kai ten buvai, ir nūn štai grauži sau pirštus. 


CHREMILAS 
Apsaugok, Apolone! Gelbėk, Dzeuse — ne! 


BLEPSIDEMAS 


Nedumk akių, mielasis! Aš gerai žinau. 


CHREMILAS 


Turėtum gėdą tuo mane įtarinėt. 


BLEPSIDEMAS 
sau 


Deja, žmogaus teisingo niekur nebėra. 
Visi lig vieno turtų godulio vergai. 


CHREMILAS 

Prisiekiu Demetra! Galvoj tau negerai. 
BLEPSIDEMAS 

Kaip greitai būdą žmogus savo pakeitė! 
CHREMILAS 

Dausioji tu, žmogau, prisiekiu dangumi! 
BLEPSIDEMAS 


Akis į šalį suka, bijo pažiūrėt, 
Nekaip kitaip kaip apsivogęs bus jisai. 


CHREMILAS 


Žinau, kam zauniji: manai, kad pavogiau, 
Ir nori sau dalies. 


BLEPSIDEMAS 
Dalies? Kokios dalies?! 


CHREMILAS 


Dalykas čia ne tas. Visai kas kita čia. 

BLEPSIDEMAS 
Tu nevogei, o pagrobei grobte. 
CHREMILAS 
Kvailys! 
BLEPSIDEMAS 


Tu nieko svetima nepasisavinai? 


CHREMILAS 


Sakau, kad ne! 


BLEPSIDEMAS 


Herakle! Kaipgi jis galės 
Beišsisukt? Nenori tik sakyt tiesos. 


CHREMILAS 
Apkaltini, o pats juk nieko nežinai. 


BLEPSIDEMAS 


Drauguži, aš galiu už grašgalius kelis 
Gražiausiai sutvarkyti; kol nežino nieks, 
Aš retoriams nasrus užkimščiau moneta. 


CHREMILAS 


Dievais galiu prisiekt, koks draugas man esi: 


Išleidęs tris minas, paimtum dvylika. 

BLEPSIDEMAS 


Taip, rodos, ir matau: suole prieš teismą sėdi 


Žmogus, alyvų šaką įsitvėręs, o šalia 
Vaikai, žmona, lyg būtų Heraklidai jie 
Gyvi, tikri, o gal Pamfilo nupiešti. 


CHREMILAS 


Gana, tauškaliau tu! Aš žmones, kur dori, 


Kurie teisingi, išmintingi, valyvi, 
Galėsiu turtais apipilti. 


BLEPSIDEMAS 
Ką sakai! 
Taip daug tu pavogei? 


CHREMILAS 


Gyva bėda! Mane 
Tu pražudysi. 


BLEPSIDEMAS 


Rodos, pats save žudai. 


CHREMILAS 


O ne, kvaily! Juk turto dievas pas mane 
Svečiuojas. 


BLEPSIDEMAS 


Turto dievas? Koks? 

CHREMILAS 
Gi Plutas pats. 


BLEPSIDEMAS 
Tai kurgi jis? 
CHREMILAS 
Namie. 


BLEPSIDEMAS 


Pas jus? 


CHREMILAS 
Sakau, pas mus. 


BLEPSIDEMAS 


Kad tu prasmegtum! Plutas pas tave! 


CHREMILAS 
Dievaž! 


BLEPSIDEMAS 


385 Ir tas tiesa? 


CHREMILAS 
Sakau. 


BLEPSIDEMAS 
Prisieki Hestija? 


38 


CHREMILAS 


Prisiekiu Poseidonu! 


BLEPSIDEMAS 


Marių tuo dievu 


CHREMILAS 


Jei kitas koks yra, prisiekiu aš ir tuo. 


BLEPSIDEMAS 


Kodėl jo nesiunti pas mus, jei draugas tu? 


CHREMILAS 
Dabar ne tas man galvoje... 
BLEPSIDEMAS 


O kas, kad ne 
Dalybos? 


CHREMILAS 
Ne! Dėl Dzeuso! Reiks pirmiau dar... 


BLEPSIDEMAS 


Ko? 
CHREMILAS 


Kad praregėtų. 


BLEPSIDEMAS 
Praregėtų? Kas, sakyk? 


39 


40 


CHREMILAS 


Gi Plutas. Kaip anksčiau. Mums reikia to žūt 
būt. 


BLEPSIDEMAS 
Tai aklas iš tiesų? 
CHREMILAS 
Prisiekiu dangumi! 
BLEPSIDEMAS 


Nenuostabu, kad neatėjo pas mane... 


CHREMILAS 


Jei panorės dievai, tai jis dabar ateis. 


BLEPSIDEMAS 


Gal kokį daktarą mes jam pakviestume? 


CHREMILAS 


Kame tu daktarą surasi mūs mieste? 
Nebus kuo užmokėt — nieks gvdyt nemokės. 


BLEPSIDEMAS 
apmeta akimis žiūrovus 


Pasidairykim! 


CHREMILAS 


Nėr prasmės! 


BLEPSIDEMAS 


Ir aš manau. 


CHREMILAS 


410 Prisiekiu Dzeusu — nėr! Ir šiandien aš 
Iuošiaus 
Asklepijo šventyklon vest jį paguldyt. 
Tai bus geriausia išeitis. 
BLEPSIDEMAS 
Be abejo. 
Nedelsdamas tu eik ir šitaip padaryk. 
CHREMILAS 


Einu. 


BLEPSIDEMAS 
Skubėk! 


CHREMILAS 
Taip mes ir padarysime. 
Chremilas ruošiasi išeiti, bet 
jį pasitinka nuskurusi, nešva- 


ri ir pikta senė Neturtybė. 

ANTRAS EPISODILJUS 


NETURTYBĖ 


Šunybę tokią, dievo nebijodami, 
Išdrįsote daryt, žmogišiai nelemti! 
Pasprukti norit jūs? Palaukit! 


CHREMILAS 
O Herakle! 


NETURTYBĖ 


Aš sutvarkysiu jus, niekšus, be gailesčio! 
Pametę gėdą, jūs niekšystę darote, 

Kokios nedrįso niekas niekuomet daryt, 
Nei dievas, nei žmogus. Tegriebia galas jus! 


CHREMILAS 


Kas tu esi? Tokia išbalusi visa. 


BLEPSIDEMAS 


Erinija kokia bus iš tragedijos, 
Pamišėlio žvilgsniu ji žiūri tragišku. 


CHREMILAS 
Nors be žibinto ji. 


BLEPSIDEMAS 


Raudos į kailį gavus! 


NETURTYBĖ 


Kuo laikote mane? 


CHREMILAS 


Ar smuklininkė tu, 
Ar turgaus moteris. Kitaip nebūtum gi 
Pradėjus plūstis, kol neužkabinome. 


NETURTYBĖ 
Kaip neužkabinote!? O darbo jūs baisaus 
Nesiėmėt — mane iš krašto šio išgint? 
CHREMILAS 


Argi nebus tau prarajos geros kitur? 
Kas tu tokia? Seniai turėjai pasakyt. 


NETURTYBĖ 


Aš —ta, kuri šiandieną duos jums atpildą 
Už tai, kad drįsote mane iš krašto gint. 


BLEPSIDEMAS 


Ar ji ne šeimininkė smuklės gretimos, 
Kur aš sumoku vis daugiau, nei išgeriu? 


NETURTYBĖ 
Aš — Neturtybė, jūs kaimynė iš mažens. 
BLEPSIDEMAS 


O Apolone! O dievai šventi! Kur slėptis?! 

CHREMILAS 
Ei! Kurgi tu leki, bailusis padare? 
Palauk! Nebėk! 

BLEPSIDEMAS 

Jokiu būdu! 
CHREMILAS 
Išsigandai? 

Nuo moteries vienos du vyrai spruksime“ 

BLEPSIDEMAS 
Ji — Neturtybė, skystagalvi, už kurią 
Baisesnio daikto mums nėra pasaulyje. 

CHREMILAS 


Palauk! Sustok, prašau! 


BLEPSIDEMAS 


Dėl Dzeuso! 
Niekados! 
CHREMILAS 
Aš pasakysiu tau, — iš poelgių visų 
Žmogaus gyvenime nėr nieko negražiau, 
Kaip šokti ir pabėgt, palikus dievą vieną, 
Drebėt prieš moterį, nestot kovon, negint... 


BLEPSIDEMAS 


O kur mūs ginklai, kur galybė mūs visa? 


450 Kokių šarvų ir kokio skydo, prakeikta, 
Nėra išnešus ji už grašį užstatyt? 
CHREMILAS 
Tu nebijok! Tik vienas Plutas, kiek žinau, 
Pajėgtų piktą būdą jos sutramdyti. 
NETURTYBĖ 
Dar drįstat aušinti nasrus, nenaudėliai, 
“5 Nusikaltimo vietoj aiškiai pagauti! 
CHREMILAS 


Kad skradžiai kur prasmegtumei, baidykle 
tu! 
Ko čia pristojai plūst?ė Nedarom nieko tau! 


NETURTYBĖ 


Dangaus dievai! Ir kaipgi nieko bloga man 
Nedarot jūs, ieškodami, kaip Plutui vėl 
460  Regėjimą grąžint? 
CHREMILAS 


Kaip galime tave 
Nuskriausti mes, jei gera darome visiems? 


NETURTYBĖ 
O ką jūs gera galit padaryti? 


CHREMILAS 
Ką?! 
Tave išvysim iš Heladės mes tuojau! 

NETURTYBĖ 


Mane išvyti! Ką gi dar blogiau žmonėms 
Galėtumėt jūs padaryt? 


CHREMILAS 
Ką dar blogiau? 


Gi jei šį savo užmojį pamirštumėm! 
NETURTYBĖ 


Aš atsakyti jums dėl viso to galiu, 

Ilgai nelaukus, ir įrodysiu, kad aš 

Viena visokio labo priežastis esu, 

Kad jūs gyvi manim. Jei neįrodyčiau — 

Tuomet galėsit man daryt, ką norite. 
CHREMILAS 


Ir šitaip man drįsti, begėde tu, kalbėt! 


NETURTYBĖ 


Palauk! Duok pasakyt! Tikiuos lengvai ir 
greit 

Aš tau įrodysiu, kad baisiai klysti pats, 

Jei žmones, kur dori, tikies praturtinsiąs. 


CHREMILAS 
O! rykštės, antsprandi! Ar nepadėsite? 


NETURTYBĖ 


Nėra ko pykt ir šaukt, kol visko nežinai. 

CHREMILAS 


O kas galėtų ištylėt, girdėdamas 
Dalyką tokį? 


NETURTYBĖ 


Kas?! Kas turi sveiką protą! 


CHREMILAS 
Gerai. Bet kokią bausmę skirti tau reikės, 
Jei pralaimėsi? 
NETURTYBĖ 
Kas tik tau patiks! 


CHREMILAS 


Gerai! 
NETURTYBĖ 


Ir jūs, jei pralaimėsit, būsit nubausti. 


CHREMILAS 
Blepsidemui 


Ar bus gana mirties jai kartų — dvidešimt?! 
BLEPSIDEMAS 


Taip, jai užteks. O mums po kartą bus gana. 


NETURTYBĖ 


To karto jūs abu sulauksite tuojau. 
Ar galit dar ką nors į tai man atsakyt? 

AGONAS 


KORIFĖJUS 


Išmintingai dabar turit judu kalbėt, kad 
įstengtumėt viršų paimti. 
Savo žodžiais taikliais jos žodžius kirsdami, 
neparodykit niekur silpnybės! 
CHREMILAS 


Aš manau, nesunku yr suprast kiekvienam, 
ir visi pripažįsta vienodai, 

Jog teisinga norėt, kad turtingai, gražiai 
tegyventų vien žmonės dorieji, 

O nenaudėlius ir bedievius negandai kad 
visoki kasdieną kamuotų. 
Šito vieno abu iš širdies trokšdami, pagaliau 
štai suradome kelią, 
Kaip įvykti galės ta svajonė šventa ir graži, 
ir gaivinta per amžius. 

Jeigu Plutui sugrįš nūn regėjimas vėl ir 
daugiau nebeklaidžios jis aklas, 
Tai geruosius tiktai jis mums žmones lankys, 
neapleisdamas jų nė minutės. 
O nedorėlius ir bedievius jis aplenks ir dėl 
to padarys, pamatysi, 
Visus žmones gerus ir turtingus drauge, ir 
mokančius garbinti dievą. 
Ką galėtum žmonėms sugalvoti geriau už 
mūsų šį užmojį didį? 

BLEPSIDEMAS 


Aišku, nieko geriau, galiu galvą guldyt, 
nebereikia nė jos čia tau klausti. 


CHREMILAS 


30 Kas, matydams gerai, kaip šioj žemėj žmonių 
gyvenimas yr susiklostęs, 
Neturės pasakyt: beprotystė viena ar 

tiesiog prakeikimas nelemtas. 

Juk didžiausius turtus susikrauna dažnai 
nenaudos ir niekšai visoki, 

Per akis vogdami, be sarmatos jokiės, o 
daugumas žmonių padoriųjų 
Badmiriaut priversti ir gyvena skurde, nuo 
tavęs apsiginti negali. 


BLEPSIDEMAS 


To daugiau nebebus, jeigu Plutas štai ją 
išvarys, kaip sakau, praregėjęs. 

Ir kas eis mūs keliu, tasai gera Žmonėms 
padarys, kiek dar nieks nepadarė. 


NETURTYBĖ 


Iš visų juk žmonių jus lengviausia nuteikt, 
kad prarastumėt nuovoką sveiką, 

Jus, du diedai seni ir draugai, surinkti 
beprotystėms plepėt ir daryti. 
Jei įvyktų jau taip, kaip jūs geidžia širdis, 
tas jums neišeitų į gera. 

310 Nes jei Plutas, kada praregėjęs, žmonėms 
turtus padalytų po lygiai, 
Tai pasauly daugiau nesimokytų nieks nei 
amato jokio, nei meno. 

O išnykus visiems amatams pamažu ir 
mokslui visam, kas norėtų 

Ar tau geležį kalt, ar statyti laivus, ar 
kaustyti ratą, ar siūti? 
Kas bekurptų batus, kas darytų plytas, 
velėtų ar kailius raugintų? 
Kas tau arklu tuomet bevarytų vagas ir 
derlių Demetros berinktų, 
Jeigu tuosyk gyvent jūs galėtut dyki ir 
darbų šių visų nesiimti? 


CHREMILAS 


Tai tušti plepalai. Visus darbus, kurių tu čia 
priskaitei begalybę, 
Mums vergai ir tarnai pasamdyti nudirbs. 


NETURTYBĖ 


Iš kur jūs tarnus tuos paimsit? 


CHREMILAS 


Čia nė klausti nereik — pirksim juos pinigais. 


NETURTYBĖ 


Kas imsis vergais tau prekiauti, 
Jei kiekvienas turės pinigų į valias? 


CHREMILAS 


O siekdamas pelno, ne vienas 
Tesalietis pirklys ligi mūs atkeliaus vagių 
ir plėšikų parduoti. 

NETURTYBĖ 


Betgi tuosyk nebus, kas prekybą vergų 
pasauly varyt begalvotų. 
Tai iš žodžių, kuriuos pasakei tu, aišku. Kas 
norės tada, pertekęs turtų, 
Savo galvą kasdien į pavojų statyt ir šitokios 
imtis prekybos? 
Taigi reiks tau pačiam savo lauką ir art, ir 
varpyti, ir viską padirbti, 

Ir gyvenime vargsi labiau, nei dabar. 


CHREMILAS 


O kad tu nusisuktum kur 
sprandą! 


NETURTYBĖ 


O, be to, nemanyk, kad tu lovoj minkštai 
sau miegosi: nebus tada lovų 
Nei kilimų gražių. Kas juos austi norės, 
pinigų pats turėdams lig valiai? 
Nebegausite jūs kvepalais įsitrinti, kai vesite 
nuotakas jaunas, 
Ir drabužiais margais nepapuošite jų, 
negobsite purpuru brangiu. 
Ir kokia gi nauda bus iš turtų tuomet, kai 
neteksit šitų malonumų? 
Iš manęs gi visad, ko tik reikia kada, jūs 
gaunate viską be vargo. 
Aš valdovė tikra esu vargšo namuos: 
paraginu amato žmogų 
Būtinais reikalais ir nepritekliais, kad 
žiūrėtų, iš ko pragyventi. 

CHREMILAS 


335 Ką tu gera kada esi davus žmonėms? Tik 

pūslę, pirty besišildant, 
Tik verkimą vaikų, kurie stimpa badu, ir 
aimanas vargšių senučių. 
Nebėra ko minėt utėlių nei uodų, kurie 
kanda su blusų daugybe. 
Jų didžiausi pulkai, įkyriai zirzdami apie 
galvą, ramybės neduoda, 
Veja miegą šalin, lyg sakydami tau: kad ir 
alkanas, bet atsikelki. 
Vietoj rūbo gražaus dengia vargšo pečius 
skarmalai, o lovą atstoja 
Senų švendrių kūlys, knibždąs blakių tirštai, 
kurios nė užsnūsti neduoda. 
Apipuvęs demblys vietoj kilimo jam, o po 
galva it priegalvį minkštą 
Deda akmenį sau, kur didesnį tiktai. Ir 
vietoje duonos jis valgo 
Malvų minkštas šakas, o ridiko lapus 
džiovintus kaip gardų ragaišį. 
Jam ąsočio gurklys apdaužytas — kėdė, o 
statinės iširusios pusė 
Su didžiausiais plyšiais — duonkepė jo 
yra.— Tai matai, kaip ant delno parodžiau 
Tas gėrybes visas, padarytas žmonėms, už 
kurias tau dėkoti jie turi. 


NETURTYBĖ 


Tu ne mano gyvenimą atvaizdavai, paskutinį 
nupiešdamas skurdžių. 

CHREMILAS 


„Neturtybė yra tikra skurdo sesuo“ -- 
žmonių pasakyta iš senu. 


NETURTYBĖ 


Pasakyta — kur ne! Jūs sulyginsit tuoj 
Dionisijų ir Trasibulą. 
Niekad mano buitis nėra buvus tokia ir 
nebus niekados, dedu galvą. 
Tikro skurdžiaus dalia, kaip vaizduoji tu ją: 
gyventi — tai trūkumus kęsti. 
O beturčiui ne taip: jis gyvena kukliai ir 
darbuojas kasdien išsijuosęs. 
Nėra pertekliaus jam, kas tiesa, tai tiesa, 
bet ir trūkumo niekad nekenčia. 


CHREMILAS 


O Demetra miela! Tai puiki man dalia 
neturtėlio, kaip tu vaizduoji, 

Jei, gyvendams kukliai ir plušėdams 
kasdien, nepalieka numiręs nė grabui! 


NETURTYBĖ 


Tu juokauji, matau, ir tik pokštus kreti, 
rimtai nesvarstydams dalyko. 

Kaip gali nežinot, kad ne Plutas, o aš 
pagelbsčiu ir dvasią, ir kūną 
Užsigrūdint žmonėms! Juk dėl Pluto kaltės 
amžini kankiniai jie podagros, 

Išverstpilviai šitie, storašlauniai visi, lašinių 
priauginę be saiko. 

O manieji sausi ir kaip vapsvos smaugti, ir 
priešų didžiausia pabaisa. 


CHREMILAS 


Čia kiekvienas supras: marini juos badu, 
dėl to įsmaugti jie kaip vapsvos. 


NETURTYBĖ 


Apie dorą dabar pakalbėsiu aš jums ir 
išrodysiu juodu ant balto, 
Kad kuklumas yra su manim visados, 
įžūlumas gi— Pluto kaimynas. 


CHREMILAS 


Nėr kalbos! Kas yra tau kukliau, kaip vogti 
ar plėšt įsilaužus? 


BLEPSIDEMAS 


Turi slėptis vagis, ir — prisiekiu dangum — 
kur tu rasi didesnį kuklumą? 


NETURTYBĖ 


Arba retorius štai mūsų miestuos paimk: 
kol jie tebėra neturtingi, 

Tai su savo miestu ir su savo žmonėm dar 
elgias gražiai ir teisingai, 

Bet vos spėjo pralobt iš bendrijos kasos ir — 
jų teisingumo nė ženklo. 

Daro sąmokslus tuoj už piliečių pečių ir 
pakelia karą prieš liaudį. 


CHREMILAS 


Šičia tu iš tiesų nemeluoji nė kiek, nors 
liežuvis tau baisiai palaidas. 
Bet tuo džiaugtis nėr ko, kad netektų 
raudot. Ir nosies aukštai tu nekelki, 
Prisispyrus žūt būt įkalbėti čia mums, kad 
neturtas geresnis už turtą. 


NETURTYBĖ 


Kad gryna tai tiesa, tu paneigt negali ir 
kitaip neįrodai man nieko. 
Marmaliuoji niekus ir mali liežuviu. 


CHREMILAS 
O kodėl gi tavęs visi lenkias? 


NETURTYBĖ 


Kad aš juos padarau geresnius. Iš vaikų tuo 
gali įsitikinti aiškiai. 

Ir vaikai, pažiūrėk tik, kaip saugos tėvų, 
nors tie jiems vien gera tenori. 

Ne taip lengva yra nustatyti, matai, kur 
pradžia ir kur galas teisybės. 


CHREMILAS 


Nedaug stinga ir —tu pasakysi, tur būt, 
kad ir Dzeusas nežino, kas gera. 


5890 Juk jis pats nemažus sųsikrovęs turtus. 

BLEPSIDEMAS 


O pas mus neturtybę atsiunčia. 


NETURTYBĖ 


Dar iš Krono laikų visos pasakos tos, kur 
laiko jūs protą aptemdę! 
Tuotarp Dzeusas visai neturtingas yra! Aš 
jums tai įrodysiu greitai. 
Jei turtingas jisai, tai kodėl, žaidimus 
Olimpijoj kitkart įsteigęs 
Ir helenams visiems susirinkti į juos kas 
metai penktieji įsakęs, — 
Pasakykit, kodėl nugalėtojams jis paskyrė 
laukinių alyvų 
Vainikus? Daug geriau juos auksiniais 
pagerbt priderėjo, jei tokis turtingas. 


CHREMILAS 


Argi tau neaišku, kad, darydamas taip, jis 
pabrėžė vien turto vertybę: 
Jį tausoja labai, nenorėdams eikvot, ir 
tuščiai neišleidžia skatiko. 
Nugalėtojams jis dovanoja niekus, o turtą 
gi sau pasilaiko. 


NETURTYBĖ 
Už neturtą labiau negarbingą tu jam 
sugalvojai dar ydą prikišti: 
Esą, turto patsai, nežinodams ribų, jis 
-šykštus, ir baisus. savanaudis. 

CHREMILAS 


Lai į kuprą veikiau tave Dzeusas suries, 
vainiku padabinęs alyvų! 
NETURTYBĖ 


Jūs dar drįskite man pasakyti dabar, kad 
visa, kas gera pasauly, 
Neturtybės nėra dovana! 


CHREMILAS 


Čia Hekatę labiau priderėtų paklausti, 
Ar turtingam geriau, ar nuskurdėliui būt. 
Jos pačios pasakyta yra, 
Kad paskirtąją dieną, kas turi iš ko, jai į 
kryžkelę valgių atneštų, 
O varguolių minia juos išgrobsto tuojau, vos 
turčiai suspėja padėti. 
Ir eik šalin! Nebekalbėk 
Nė žodžio man daugiau, 
Nes neįtikinsi vis tiek. 


NETURTYBĖ 
Tvirtove Argo, tu girdi? 
CHREMILAS 
Pausoną savo pasišauk! 
NETURTYBĖ 
Kas vargšei man daryt? 

CHREMILAS 


Eik po velnių greičiau nuo mūs 
galvos! 
NETURTYBĖ 


p Bet kurgi dėtis man? 


CHREMILAS 


Pas budelį negaišdama 
Skubėki sau greičiau! 


NETURTYBĖ 


Žinokit, greitai vėl mane 
Prašysite sugrįžt. 


CHREMILAS 


910 Tuomet sugrįši, nūn prasmek! 
Turtingam būti man geriau, 
O tu sau sprandą nusisuk! 


Neturtybė nueina 


BLEPSIDEMAS 


O Dzeuse! Duok turtingam būt! 
Puotaut su žmona ir vaikais! | 
Kai nusiprausęs sau švariai 
Grįžtu aš iš pirties — 

Man nusispiaut ant amatų 

Ir ant neturto jūs! 

CHREMILAS 


Atsikabino prakeiktoji pagaliau. 
Abu paimkime ir veskime greičiau 
Asklepijo šventyklon Plutą paguldyt. 


BLEPSIDEMAS 


Tikrai nėra ko laukt, kad kartais vėl kas nors 
Nesukliudytų mūs sumanymui geram. 


CHREMILAS 
atsigręžęs į namų pusę 
Ei Karionai, čiužinį atnešk greičiau 
Ir Plutą vesk, kaip reikalauja papročiai, 
Paėmęs su savim, kas paruošta namie. 
Iš namų išeina Karionas su 
nešuliu, už rankos vesdamas 


Plutą. Visi nueina į dešinę. 
Choras šoka. 


TREČIAS EPISODIJUS 


KARIONAS 
grįžta vienas 
Seneliai vyrai, kur Tesėjo šventėse 


Seniau pluta išgraužta buzą srėbdavot! 
Jums laimės išmušė ir džiaugsmo valanda, 


60 O su jumis visiems, gyvenantiems dorai! 

KORIFĖJUS 


Ką gera atneši, drauguži iš draugų? 
Atrodo, su gerom naujienom pareini? 


KARIONAS 
Kokia laiminga šeimininkui mūs diena! 
O Plutui dar labiau. Juk buvęs neregys 
Atgavo šviesą, iš malonės daktaro 
Asklepijo vėl žiba šiandien akys jam. 


KORIFĖJUS 


Koks džiaugsmas mums! Nors imk ir šokinėk 
žmogus! 


KARIONAS 


Ir teks jums džiaugtis, norit ar nenorite. 


KORIFĖJUS 


Gražvaikį mes Asklepiją, 
Žmonių šviesybę, šlovinam. 


Iš namų išeina Chremilo žmona 


ŽMONA 


Ko čia taip šūkaujat dabar? Gal turite 
Pranešt naujieną gerą? Nekantraudama 
Aš sėdžiu namuose ir laukiu jos seniai. 


KARIONAS 
Greičiau, greičiau atneški vyno čion, ponia, 
Užgerki mus, — (sau) išmaukti mėgsti 
neblogai — 
Nes laimių visą glėbį aš tau atnešu. 


Atneša ąsotį su taure 
ŽMONA 
O kurgi jos? 
KARIONAS 
Mūs žodžiuos. Sužinosi greit. 
Neskubėdamas išlenkia taurę 
ŽMONA 


Sakyki visa tuoj, ką pasakyt turi. 


KARIONAS 


Tik tu gerai klausyk! Tuojau istorijas 
Išdėstysiu aš tau nuo kojų lig galvos. 


ŽMONA 


Galvos tu man geriau neliesk! 


KARIONAS 
Nenori tu 
Sau laimės? 

ŽMONA 


Ne, istorijų nenoriu aš. 


KARIONAS 


Mes prie šventyklos dievo atkeliavome 

Su žmogumi, skaudžios nelaimės paliestu — 
Dabar jis vėl laimingas ir patenkintas — 
Ir tuoj paėmę jį į jūrą nuvedėm 

Ir ten išmaudėme... 


ŽMONA 


O Dzeuse! Laimės daug 
Tam žmogui būta praustis vandeny šaltam! 


KARIONAS 


Tuomet gi į šventyklą vėl parėjome. 

O kai paplotėlius ir dovanas kitas 

Ant aukuro Hefaisto liepsnos priėmė, 
Tuojau paguldėm Plutą, kaip kad pridera, 
Ir sau šiaudų guolius mes pasiklojome. 


ŽMONA 


Ar buvo ir daugiau dar dievo laukiančių? 


KARIONAS 


Ir Neoklidas buvo, kurs, nors neregys, 
Tačiau vagystėmis pralenkia reginčius, 
Ir aibė dar kitų su įvairiom ligom. 
Asklepijo žynys, užgesęs žiburį, 

Mums paliepė visiems tuoj gulti ir miegot, 
Prašydamas tylėti, jei kur sukrebždės. 
Paklausėm jo visi ir greitai sugulėm. 

Bet aš neužmigau: ramybės nedavė 

Man puodas su koše, kurį galvūgaly 
Pastatė netolies bobelė kažkokia. 
Velnioniškai norėjos man prišliaužt prie jo. 
Tad galvą pakeliu — žiūriu: žynys figas 

Ir pupų raguolius sau glemžia vogčiomis 
Nuo stalo šventojo. Paskui jis ėmė eit 
Aplinkui aukurus, vis šniukštinėdamas, 
Gal paplotėlis koks dar liko užmirštas. 

Ką rado, viską sau maišelin sušventė. 
Supratęs didelį šventumą jo veiksmų, 
Paknopstom puoliau aš prie puodo su koše. 


ŽMONA 


Ir dievo, besarmati, nebijojai tu! 


KARIONAS 


Dievais prisiekiu: taip! Kad už mane pirmiau 
Prie puodo neprišoktų tas su vainiku. 
Juk jo paties žynys man davė pavyzdį. 
Bobelė gi, išgirdus suskrebant kažką, 
Tuoj ranką ištiesė. Aš sušnypščiau piktai 
Ir kaip šventa angis įkandau ranką jai. 
Bobelė atitraukė ranką tuoj atgal 

Ir, apsiklojus vėl, gulėdama tylom, 

Iš baimės daug baisiau už šešką užvežė. 
Aš košės pusę puodo iškirtau kaip mat 
Ir prikimštu pilvu atsiguliau ramiai. 

ŽMONA 


O dievas taip pas jus ir neatėjo? 


KARIONAS 
Ne. 
Paskui gi pokštą aš juokingą iškrėčiau. 
Kai tik jisai artyn priėjo prie manęs, 
Staiga užgriaudžiau aš: taip pilvą išpūtė. 
ŽMONA 


Be abejo, pasidygėjo dievas tuo? 


KARIONAS 
O ne! Tiktai Jaso, kur ėjo šalia jo, 
Sumišo, Panakėja gi nusigręžė, 
Tuoj nosį užsiėmusi: ne smilkalais 
Kvepiu... 

ŽMONA 


O dievas? 
KARIONAS 
Nepakėlė nė akių. 
ŽMONA 
Pasak tavęs, baisus prasčiokas dievas tas! 


KARIONAS 


O Dzeuse, ne! Mėgėjas kvapo to. 


ŽMONA 
Begėdis! 


KARIONAS 


Paskui aš nusigandęs užsiklojau greit 
Sau galvą. Žengdamas lėtai, Asklepijas 
Visus lig vieno apžiūrėjo sergančius. 

10 Tuomet berniukas grūstuvėlę iš akmens 
Jam padavė su piesteliu ir dėžute. 


ŽMONA 
Akmenine? 


KARIONAS 


Ar dėžute? Dievaž, kad ne! 


ŽMONA 


Tai kaipgi tu matei, kad galas kur tave! 
Jei galvą užsiklojai sau? 


KARIONAS 


O pro skyles, 
"5 Jų mano apsiauste gausu, prisiekt galiu! 
Visų pirma jis Neoklidui tepalą 
Maišyti ėmė taip: česnako teniško 
Tris skilteles sutrynė grūstuvėlėje, 
Pridėjo devyndrekio, jį pasmarkinęs 
720 Dar svogūnu. Tuomet atskiedė sfetišku 
Actu ir užtepė akis, išversdamas, 
Kad būtų dar skaudžiau, jam vokus. 
Bliaudamas 

Norėjo tas pabėgti. Dievas juokėsi: 
„Sėdėk čia užteptom akim, tai priesaikos 
Kreivos daugiau neduosi liaudies sueigoj!“ 


ŽMONA 


Koks patriotas ir išminčius dievas tas! 


KARIONAS 


Tada prie mūs senelio atsisėdo jis. 
Pirmiau gerai apčiupinėjo galvą jam, 
Paskui, paėmęs švarų drobės skudurą, 
Apšluostė juo akis. O Panakėja gi 
Purpurine skraiste jam galvą uždengė 
Ir burną visą. Dievas tuokart sušvilpė — 
Ir iš šventyklos iššliaužė du slibinai, 
Didžiuliai, baisūs! 


ŽMONA 


persigandus 
O! Apsaugokit, dievai! 


KARIONAS 


Abu kaip mat palindo tyliai po skraiste 

Ir, kaip aš spėju, ten aplaižė jam akis 

Ir gal greičiau, negu išgertumei ponia 

Stiklelių dešimtį, regėt pradėjo Plutas. 

Netverdamas džiaugsmu, pradėjau rankom 
plot 

Ir poną kelt ėmiau. O dievas tuo metu 
Ir slibinai pasislėpė šventykloje. 
Gulėjusys greta, gali pati suprast, 
Pradėjo Plutą sveikinti ir nieks akių 
Nebesudėjo visąnakt lig pat aušros. 
Labai dėkingas aš buvau Asklepijui, 
Kad sugrąžino Plutui jis regėjimą, 

O Neoklidą dar daugiau apakino. 


ŽMONA 


O viešpatie, koksai galingas tu esi! 
Dabar sakyki, Plutas kur? 


KARIONAS 


Jis eina čia. 
O minios nesuskaitomos prie jo vis grūdas. 
Kas buvo ligi šiol dori, gyvendami 
Kaip vargšai, tie visi dabar jį sveikina 
Ir spaudžia ranką jam, netverdami 

džiaugsmu. 
Tuo tarpu didžiatūriai, kur gėrybių sau 
Suspėjo prisikrauti nedorais keliais — 
Nuleido nosis jie ir suraukė snukius. 
O šie žygiuoja su vainikais ant galvų, 
Linksmai valioja, juokiasi. Ramiu žingsniu 
Senukai žengia, padais pačiukšėdami. 
Chorui 

Taisykit kojas jūs aliai vienam visi, 
Ratelio eikit, šokinėkit, šokite! 
Jums niekas nesakys, parėjusiems namo, 
Jog duonos nebėra ir miltai baigėsi. 

ŽMONA 


Prisiekiu Hekate! Už tai, kad atnešei 
Geras žinias, apdovanosiu aš tave 
Riestainių virtine. 
KARIONAS 
Tik neužtruk, žiūrėk! 
Nes žmonės kaip matai prie mūsų durų bus. 
ŽMONA 
Paimsiu vaišių jam, įšokusi vidun. 
Mums Pluto akys šiandien — svečias 
nebuvys. 
Įbėga į namus 
KARIONAS 
O aš tuo tarpu eisiu pasitiksiu juos. 


Nueina. Choras šoka. 


KETVIRTAS EPISODIJUS 


Iš dešinės ateina Chremilas ir 
Plutas. 


PLUTAS 


Visų pirma pasveikintas būk, Helijau! 
Sveika Paladės motinos tauri šalie, 
Kekropo žeme, glaudusi mane ligšio!! 
Dabar pačiam man gėda praeities dienų, 

Kad neregėjau, su kokiais žmonėm esu, 

Ir tų, kurie draugystės mūs tikrai verti, 

Aš, aklas, nemačiau ir šalinaus, deja. 

Ir su vienais, ir su kitais elgiaus ne taip. 
Bet nūn, sakau, pasuksiu aš kitu keliu, 
Nuo šiandien žmonės pamatys, kad aš tikrai 
Prieš savo norą su nedorėliais buvau. 


CHREMILAS 
stumdamas lankytojus 


Sau eikit po velnių! Baisi našta draugai, 
Kada subėga jie, vos laimė tau nušvinta. 
Štai grūdasi pulkais, ant kojų lipa man 
Iš noro didelio parodyt meilę nūn. 
Kas tik hešveikina manęs! O koks būrys 
Senelių apsupė mane ratu aikštėj! 
Iš namų grįžta žmona su vai- 
šėmis į 


ŽMONA 


Sveiki sugrįžę, mielasai svety ir tu! 
Kaip liepia paprotys, gardėsių paėmiau 
Ir apibersiu svetį jais. 


PLUTAS 


Jokiu būdu! 
Čia, matote, pirmi namai, kur užeinu, 
Kai grįžo man šviesa, dėl to ir imt iš jų 
Netinka nieko. Reiktų duoti jiems pačiam. 

ŽMONA 


Tad ir gardėsių šių priimti negali? 


PLUTAS 
Viduj, prie židinio, kaip liepia paprotys. 
Į žiūrovus 
Pigių išdaigų reikia vengti kaip ugnies. 
Rimtam poetui niekada neleis garbė 


Figas ir skanskonius kitus žiūrovams bert, 
Kad tuo būdu pigiai priverstų juoktis juos. 


ŽMONA 
Teisybę tu sakai. Žiūrėk, Deksinikas 
Iš vietos jau pašoko figų gaudyti. 


Sueina į namus. Minia skirs- 
tosi. Choras šoka. 


PENKTAS EPISODIJUS 
Iš namų išeina Karionas 
KARIONAS 


Kaip malonu, draugai, kai laimė šypsosi 
Ir tau nereikia nieko nešti iš namų! 
Sunkia našta užgriuvo turtai šiandien mus, 
Nors bloga, rodos, niekam nepadarėme. 
Balčiausių miltų stovi miegos su kaupais, 
Statinės pilnos vyno, kvepiančio, gardaus, 

Ir aukso, ir sidabro priversta visur, 

Jų pilnos indaujos — tiesiog tikėt sunku. 

Alyvos visas šulinys, o kvepalus 

Seikėjam viedrais, figų sandėliai pilni. 

O indai mūs visi, lėkštelės, actinė 

Pavirto bronza, lentos sutrūnijusios, 

Kur piaustome žuvis, — gryniausiu sidabru. 

Iš dramblio kaulo pasidarė židinys. 

Ir mes, tarnai, jau „pora —liekas“ žaidžiame 

Auksinėm staterom ir šluostomės laiškais 

Česnako, nebe akmeniu. Gyvenimas! 

Turtingam būt — dalykas baisiai malonus. 

Nūn šeimininkas, pasipuošęs vainiku, 

Viduj aukoja kiaulį, ožį, aviną. 

Mane išvijo dūmai: neįmanoma 

Pabūti viduje — visai išgrauš akis. 
Iš dešinės ateina smagus ir 
pasipuošęs Teisingasis vyras, 
lydimas berniuko, kuris neša 
Rup T apsiaustą ir sanda- 
us. 


TEISINGASIS VYRAS 
Eikšen, vaikeli mano! Eikime kartu 
Greičiau pas dievą. 


KARIONAS 


Ei! Kas eina ten pas mus? 


TEISINGASIS VYRAS 


Seniau suvargęs, nūn — laimingas vėl 
Žmogus. 

KARIONAS 
Iš teisingųjų vienas, rodos, būsi tu? 
TEISINGASIS VYRAS 
Tikra tiesa! 


KARIONAS 


Tai ko gi reikia tau? 


TEISINGASIS VYRAS 
Skubu 
Pas dievą, iš kurio gėrybės visos man. 
Iš tėvo palikimą gražų aš gavau, 
Todėl mielai padėdavau žmonėms bėdoj. 
Galvojau, mat, galės praversti tai gyvenime. 
KARIONAS 


Ir turto tau, aišku, užteko neilgam. 


TEISINGASIS VYRAS 
Tas ir yra! 


KARIONAS 


Ir greitai vargšas palikai. 


TEISINGASIS VYRAS 


Tas ir yra! Matai, galvojau tuosyk taip: 
Jei aš dabar pagelbėsiu bėdoj draugams, 
Tai jie atmins paskui ir man kokioj padės. 
Bet nusisuko, lyg nematę, nuo manęs. 

KARIONAS 
Ir dar pasijuokė, aišku! 
TEISINGASIS VYRAS 
Tas ir yra! 
Išseko turtai man — neliko ir draugų. 
Bet šiandien nebe taip! Dėl to pas dievą aš 


Einu, pareikšiu savo karštą padėką. 


KARIONAS 


Bet, dėl dievų! Kam tas apsiaustas tau, 
Kurį berniukas neša iš paskos, sakyk? 


TEISINGASIS VYRAS 


Nunešęs noriu dievui aš jį paaukot. 


KARIONAS 


Tur būt, tas pats, kuriuo misterijoj šventeis? 
TEISINGASIS VYRAS 


O ne! Aš metų trylika su juo stipau! 


KARIONAS 


O kurpės kam? 


TEISINGASIS VYRAS 


Jas žiemą aš avėdavau. 

KARIONAS 


Ir jas neši tu paaukot? 


TEISINGASIS VYRAS 
Dėl Dzeuso! Taip! 
KARIONAS 


Tai dovanas gražias nuneši dievui tu! 


Ateina sikofantas su liudininku 


SIKOFANTAS 


O nelaimingas aš! Prapuoliau! Pražuvau! 
O nelaimingas dukart, triskart, penkiskart, 
Ir kartų dvylika, ir dešimt tūkstančių! 
Oi! Oi! Valdžion galingo dievo patekau. 


KARIONAS 
Tesaugo Apolonas ir dausų dievai! 
Nelaimė žmogui bus, tur būt, nutikusi. 
SIKOFANTAS 


Kokias -baisybes aš turėjau pergyvent! 
Visų aš savo turtų netekau išsyk 

Per šitą dievą, kad jis vėl regėjimą 
Prarastų, jei teisybė yr pasaulyje! 


TEISINGASIS VYRAS 


Atrodo, aš kaip reikia viską permanau: 
Nusigyvenėlis tikriausiai bus koks nors. 
Žmogus atrodo man jis markės nekokios! 

KARIONAS 


Tuomet, dėl Dzeuso, teprasmenga jis geriau! 


SIKOFANTAS 
Kur jis? Kur dievas tas, kurs vienas sakėsi 
Tuojau visus turtingus galįs padaryt, 
Jei vėl regėjimą atgausiąs?! Ir deja, 
Ne vieną jau seniai paleido ubagais. 


KARIONAS 


O ką jau taip paleido? 


SIKOFANTAS 


Štai kad ir mane! 
KARIONAS 


Matai? Tur būt, esi plėšikas ar vagis? 


SIKOFANTAS 


Prisiekiu Dzeusu! Jūs — abu labu tokiu! 


Ir, žinoma, turtus sau mano suglemžėt. 


Taikosi pažvelgti į vidų 
KARIONAS 


Visai pasiutęs jau,— prisiekiu Demetra: — 
Atbėgo sikofantas. Alkanas, žinia! 

SIKOFANTAS 
Į aikštę eik tuojau! Gana čia stoviniuot! 
Tenai, į ratą įsuktas, kaip pridera, 
Turėsi viską pasakyt! 

KARIONAS 


Prasmegtumei! 


TEISINGASIS VYRAS 


Prisiekti Dzeusu aš galiu, kad dievas tas 

Visų helėnų dėkingumo susilauks, 

Jei sikofantus prakeiktuosius išnaikins. 
SIKOFANTAS 


Palauk tu man! Dar juoksis išpera vagių! 
Geriau sakyk, apsiaustą šį iš kur gavai? 
Mačiau, juk vakar tu vilkėjai skarmalais. 


TEISINGASIS VYRAS 


Labai tavęs bijau! Užkeiktą žiedą štai 
Turiu, už drachmą iš Eudamo nupirkau. 


KARIONAS 


Nuo sikofanto geluonies negelbsti jis. 


SIKOFANTAS 


Ar ne baisus įžeidinėjimas Žmogaus! 
Tik šaipotės visi, o kas čia daroma, 
Nesakote. Iš jūsų nėr ko gera laukt! 

KARIONAS 
Aišku, tau nieko gera. Taip tu ir žinok! 
SIKOFANTAS 
uostydamas 
Prisiekiu! Puotą keliat mano sąskaita! 
TEISINGASIS VYRAS 


Tikrai! O tu, mums į sveikatą, su šnipu 
Abu nusprokit! 


KARIONAS 


Neprikimšę sau pilvų! 


SIKOFANTAS 


Dar ginsitės, nenaudėliai? Ten prikepta 
Mėsos viduj ir krūvos priversta žuvies. 


Uosto 
Ichiu-ichiu-ichiu-ichiu-ichiu-ichiu. 
KARIONAS 


Kuo kvepia čia, nevaimėli? 


TEISINGASIS VYRAS 


Šiurpiu šalčiu, 
Nes kūną jo bedengia skarmalai vieni. 

SIKOFANTAS 
O Dzeuse! O dausų dievai! Kaip galima 
Jiems iš manęs taip tyčiotis! Ir kaip skaudu, 
Kada pilietį gerą šitaip niekina! 
TEISINGASIS VYRAS 
Pilietis geras tu? 
SIKOFANTAS 
Geresnio nerasi! 
TEISINGASIS VYRAS 


Tai atsakyk į mano klausimus. 


SIKOFANTAS 
Kokius? 


TEISINGASIS VYRAS 
Tu žemdirbys? 
SIKOFANTAS 
Iš proto aš neišėjau! 
TEISINGASIS VYRAS 
Tai gal pirklys? 


SIKOFANTAS 


Kai reikia, juo prasimetu. 


155 


910 


TEISINGASIS VYRAS 


O gal tu moki amatą? 


SIKOFANTAS 


Dėl Dzeuso! Ne! 


TEISINGASIS VYRAS 


Iš ko tu gyveni, jei nieko neveiki? 


SIKOFANTAS 


Aš rūpinuos jūs reikalais — valstybiniais 
Ir privačiais. 


TEISINGASIS VYRAS 


Kas leido tau? 


SIKOFANTAS 
Taip noriu pats. 
TEISINGASIS VYRAS 


Tai tokis tas gerumas tavo tėr, vagie, 
Kad tu, nekenčiamas, kišiesi, kur nereikia? 


SIKOFANTAS 


Ir skystaprotis tu! Argi neprivalau 
Tėvynei aš tarnauti taip, kaip sugebu? 


TEISINGASIS VYRAS 


Tarnaut tėvynei — reiškia nosį kišt visur? 

SIKOFANTAS 


O ne! Pagelbėt priimtiems įstatymams 
Ir sekt budriai, kad niekas jų neperžengtų. 


TEISINGASIS VYRAS 


Jei taip, tai kam tada teisėjai mūs mieste 
Tam tyčia padėti? 


SIKOFANTAS 


O kaltint kas turės? 


TEISINGASIS VYRAS 


O tas, kas panorės. 


SIKOFANTAS 


Tas norintysis — aš! 
Nes miesto reikalais aš visuomet sergu. 


TEISINGASIS VYRAS 


Gynėjas miestui prastas iš tavęs, matau! 
Ar nenorėtum tu verčiau be rūpesčių 
Ramiai gyvent? 


SIKOFANTAS 


Tai būtų šuns gyvenimas, 
Kaip siūlai tu: gyvent ir darbo neturėt! 


TEISINGASIS VYRAS 
O gal apsigalvosi? 


SIKOFANTAS 


Niekados, mane 


925 Tu auksu apipilk ir gulbės pieno duok! 


KARIONAS 


Apsiaustą nusivilk tuojau! 


TEISINGASIS VYRAS 
Sakyta tau! 
KARIONAS 


Ir kurpes tuoj nusiauk! 


TEISINGASIS VYRAS 
Ar nesakyta tau! 
SIKOFANTAS 


Na, eikite artyn katras jūs prie manęs, 
Jei norite! 


KARIONAS 


Gerai! Tas norintysis — aš! 
Pastvėręs sikofantą, nuvelka 
ir nuauna. Jo liudininkas pa- 
bėga. 
SIKOFANTAS 
930 Ei! Gelbėkit! Vidur dienos apiplėšė! 
KARIONAS 


Jis duoną ės ir lįs į reikalus kitų! 

SIKOFANTAS 
šaukia liudininką 
Matai, ką daro! Būsi liudininkas man! 
KARIONAS 


Kudašių tavo liudininkas nunešė! 


SIKOFANTAS 
Ei! Gelbėkit! Mane jie vieną... 


KARIONAS 
šeria 
Šauksi dar! 
SIKOFANTAS 


Ei! Žmonės! Gelbėkit! 


KARIONAS 
teisingajam vyrui 
Duok savo skarmalus! 
Jais sikofantą mes tuojau apvilksime. 
TEISINGASIS VYRAS 


Neduosiu, nes jie Plutui pašvęsti seniai. 


KARIONAS 


O kurgi tu geresnę vietą gausi jiems, 
Kaip ant plėšiko ir vagies užkardamas? 
Mes Plutui paaukosim gerą apdarą. 


Sikofantą apvelka skarmalais 

TEISINGASIS VYRAS 


O kurpes kurgi dėsime dabar, sakyk? 


KARIONAS 


Ar kurpes? Jas vinim prisegsim prie kaktos, 
Kaip prie alyvos daiktus prisega šventus. 


SIKOFANTAS 


Einu. Matau, kad stipresni jūs už mane. 
Bet jeigu padėjėją rasti man pavyks, 

Nors būtų jis stuobrys, tai tuosyk dievą jūs 
Galingąjį tieson patrauksiu šiandien pat, 
Nes atvirai jis griauna demokratiją 

Pats vienas, nei tarybos nesiklausdamas, 
Nei prašęs pritarimo liaudies sueigoj. 


Nubėga 
TEISINGASIS VYRAS 


Dabar, kai, mano šarvus apsivilkęs, tu 
Patraukei žygin, — tai tiesiog į pirtį mauk 
Ir šildykis tenai, kaip korifėjus koks. 
Sargyboj ten ir aš stovėdavau dažnai. 


KARIONAS 


Bet pirtininkas jį tuojau išmes laukan, 
Nutvėręs už kulės. Pamatęs, greit supras, 
Kad tai vyrukas markės nelabai kokios. 
O mes į vidų eikim dievui nusilenkt. 


Sueina į namus 

SEŠTAS EPISODIJUS 


Ateina senė, išsipusčiusi ir su- 
sierzinusi. 


SENĖ 
Ar čia aš patekau, senučiai jūs mieli? 
960 Ar šiuos namuos aš rasiu dievą naująjį? 
O galgi aš einu visai ne tuo keliu? 


KORIFĖJUS 


Prie durų tų pačių pataikei tu sustot, 
Gražuole nekalta! Iš balso tai matyt. 


SENĖ 
Gerai! Tad iš namų pašauksiu aš ką nors. 
Iš namų išeina Chremilas 
CHREMILAS 
965 Gali nevargt. Pats išeinu nešaukiamas. 
O tu ko atėjai, turėsi pasakyt. 
SENĖ 


Baisus dalykas, kas pasauly dedas! 
Nuo tos dienos, kai praregėjo dievas tas, 
Gyvenimas jau man — nebe gyvenimas. 
CHREMILAS 
970 O kas? Tikriausiai sikofantė tu buvai 
Tarp moterų? 


84 


975 


SENĖ 


Galiu prisiekti, nebuvau! 


CHREMILAS 


Tai aplenkė tave, prieš teismą gerdami? 


SENĖ 


Juokus kreti! O aš gi, vargšė, kankinuos. 


CHREMILAS 


Na, tai sakyki mums, kas plėšo taip tave? 


SENĖ 


Tu paklausyk! Turėjau mylimąjį aš. 
Beturtis buvo jis, tačiau labai gražus 

Ir patogus. Prireiks man, būdavo, ko nors, 
Jis viską paklusniai ir meiliai padarys. 
Ir aš jam patarnaudavau, kai reikdavo. 


CHREMILAS 


O ko daugiausia iš tavęs prašydavo? 


SENĖ 


Ne ką: jis buvo baisiai su manim drovus. 
Paprašo, būdavo, jis drachmų dvidešimt 
Apsiaustui nusipirkt ir kurpėms aštuonių. 
Tai seserims kada prireikia marškinius, 
Tai naują skraistę senai močiai jo nupirkt. 
Tai duonai kepti saikų ketverto kviečių. 

CHREMILAS 

Tikrai nedaug, prisiekiu Apolonu, tu 

Čia priskaitei. Drovėjos aiškiai jis tavęs! 
SENĖ 

Ne iš gobšumo, kaip sakydavo jisai, 

To visko prašė, bet grynai iš meilės man, 

Kad mano rūbas vis primintų jam mane. 
CHREMILAS 

Tikrai įsimylėjęs vaikis lig ausų! 
SENĖ 


Tačiau dabar to jausmo jis, nedorėlis, 
Neturi jau: pakito — atpažint sunku. 

Ir pyragaitį gardų štai parinkusi 

Ir dar kitų skanėstų, dubeny antai, 

Aš jam buvau nusiuntus su žinia sykiu, 
Kad vakare ateisiu... 


CHREMILAS 
Na, o ką gi jisė 
SENĖ 


Jis pyragaitį tuoj atgal man parsiuntė, 

Aišku, kad jam daugiau nelįsčiau į akis. 
Parsiųsdamas, be to, dar liepė pasakyt: 
„Kas jau praėjo kartą — nebegrįš daugiau.“ 


CHREMILAS 


Iš visko numanu — vaikinas ne kvailys: 
Atkuto šiandien ir — lęšienės nebesrėbs, 
Nors iš neturto viską ėsdavo seniau. 

SENĖ 


Galiu prisiekti deivėm dviem, kad jis seniau 
Kasdien prie mano durų, būdavo, pasuks. 


CHREMILAS 
Į šermenis? 
SENĖ 


O ne, dievaž! Jis mėgdavo 
Klausytis mano balso. 


CHREMILAS 
Ne dėl grožio jo! 
SENĖ 


Jei liūdną, būdavo, pamato jis mane, 
„Antele, balandėle“ tuoj sakydavo. 


CHREMILAS 

Ir tuoj vėl drachmos kurpėms paprašydavo. 
SENĖ 

Misterijų didžiųjų švęsti važiavau 

Ir į mane karieton kitas pažvelgė, 

Už tai jis visą dieną karšė kailį man: 

Taip baisiai jis pavyduliaudavo visiems. 


CHREMILAS 


Jis pats suėsti viską, mat, norėdavo. 

SENĖ 


Kad mano rankos gražios, jis sakydavo. 


CHREMILAS 


Tuomet, kai drachmų dvidešimt jos duodavo. 


SENĖ 


Sakydavo, kad mano kūnas kvepia jam. 


CHREMILAS 
Tur būt, tada, kai Taso vynas plaudavo. 


SENĖ 
Kad mano žvilgsnis toks žavingas ir švelnus. 


CHREMILAS 


Nekvailas buvo vaikis, jei mokėjo taip 
Guviai apruošti senę, ožio ieškančią. 


SENĖ 


Matai, mielasis, dievas daro negerai, 
Nors gyrėsi visur užstosiąs skriaudžiamus. 


CHREMILAS 
O ką gi jam daryt? Sakyk —ir padarys. 
SENĖ 


Prisiekiu Dzeusu, jog reikėtų jį priverst, 
Kad, gera ėmęs, atsilygintų geru. 
Kol to nebus — tegu nelydi laimė jo! 

CHREMILAS 
Ar tau skolų jis nemokėdavo kasnakt? 
SENĖ 
Kol būsiu aš gyva, žadėjo nepamest. 
CHREMILAS 
Gerai! Bet gyva nebelaiko jis tavęs. 
SENĖ 
Iš skausmo, mielas, aš baigiu sudžiūt visa. 
CHREMILAS 
Tik ne sudžiūti tu baigi, o sukirmyt. 
SENĖ 
Pro žiedą nūn mane pratraukt galėtumėt. 
CHREMILAS 
Tikrai, jei žiedas toks, kaip rėčio krijas, bus. 
Iš dešinės ateina vaikinas su 
vainiku ant galvos ir su Ži- 


bintu rankoje. 


SENĖ 
O štai ateina ir vaikinas tas, žiūrėk, 
Kuriuo aš tau ilgai ir baisiai skundžiuosi. 
Į pokylį išsirengė kur nors. 

CHREMILAS 
Tur būt. 


Matai, žibintas rankoj ir vainikas ant galvos. 


JAUNUOLIS 


sveikina senę 
Sveika! 


SENĖ 


nenugirdusi 


Ką sako jis? 


JAUNUOLIS 


Prisiekiu dangumi! 
Per greitai pražilai, senele mylima! 


SENĖ 
Kas gali vargšei plėšti šlovę dar baisiau! 
CHREMILAS 


Atrodo, jau seniai nematė jis tavęs. 
SENĖ 

Seniai! Jis, šlaitas, vakar buvo pas mane. 
CHREMILAS 


Su juo visai ne taip, kaip esti su kitais: 
Kai išgeria, jis mato, rodos, dar geriau. 


SENĖ 


O ne! Iš prigimties baisus storžievis jis. 

JAUNUOLIS 


O marių Poseidon! O karštančių dievai! 
Žandai jos, tarsi naginės, pilni raukšlių! 


Prieina artyn ir kiša žibintą 
jai prie veido 


SENĖ 
Oi! Oi! Nekišk artyn žibinto. 
CHREMILAS 
Ji teisi! 
Jei kibirkštėlė nors viena ant jos užkris, 
Ji kaip sausa šaka bemat užsiliepsnos. 


JAUNUOLIS 


Nenori su manim palošt? 


SENĖ 
O kur, širdžiuk? 
JAUNUOLIS 
Ir šičia galim, riešutais. 
SENĖ 
O lošim ko? 
JAUNUOLIS 
Atspėt, kiek tavo yr dantų! 


CHREMILAS 
Šitai ir aš 
Galiu atspėti: trys ar keturi kokie! 

JAUNUOLIS 
Ir pralošei: ji turi vieną — iltinį! 
SENĖ 


Begėdi! Šaldra tu! Iš proto išėjai, 
Kad taip mane prausi prie svetimų žmonių? 


JAUNUOLIS 


Tikrai, jei kas nupraustų, būtų sveika tau! 


CHREMILAS 


Gink dieve, ne! Dabar ji nusigražinus. 

O jei paėmęs numazgotum dažylus — 

Kaip vagos raukšlės įsirėžtų ant žandų! 
SENĖ 


Nors senas jau esi, bet stinga tau galvoj! 


JAUNUOLIS 
Į 
Jis aiškiai meilinasi tau ir taikosi 
Pastverti, kur minkščiau. Galvoja — 


nematau. 
SENĖ 


Prisiekiu Afrodite — ne! Begėdi tu! 


CHREMILAS 
Nestinga man galvoj, prisiekiu Hekate. 
O tu, vaikine, mergužėlės šios, žiūrėk, 
Neniekink man! 

JAUNUOLIS 
Aš myliu ją nepaprastai. 
CHREMILAS 
Ji baisiai skundžiasi tavim. 
JAUNUOLIS 
O kuo gi taip? 
CHREMILAS 


Tu, sako, tyčiojies iš jos, sakydamas: 
„Kas yr praėję kartą — nebegrįš daugiau.“ 


JAUNUOLIS 


Dėl jos aš nesikausiu su tavim! 


CHREMILAS 
Kodėl? 


JAUNUOLIS 


Kad tavo amžių pagerbiu. Kitam tikrai“ 
Aš niekam niekados neleisčiau to daryt. 
Štai mergužėlę čiupk ir linksmas veskis sau! 


CHREMILAS 


Žinau, žinau, ką tu manai! Daugiau gyvent 
Su ja nebegalvoji! 


SENĖ 


Kas jam duos pamest! 

JAUNUOLIS 


Nenoriu nė kalbėt su moterim, kurią 
Yr glostę vyrų nebe dešimt tūkstančių! 


CHREMILAS 


Gerai! Bet jeigu vyną gerdams gardžiavais, 
Tai būki malonus ir padugnes išgert! 


JAUNUOLIS 
Kad padugnės jau senos ir surūgusios. 


CHREMILAS 


O, visa tai koštuvas gali pataisyt. 
Bet eikime vidun. 


JAUNUOLIS 


Aš atėjau čionai 
Ir noriu šį vainiką dievui paaukot. 


SENĖ 

O aš kelis žodžius jam pasakyt turiu. 
JAUNUOLIS 

Tai aš į vidų neisiu! 
CHREMILAS 


Ko gi tu bijai? 
Ji neišprievartaus! 


JAUNUOLIS 
Gerai sakai! Statinė 
Tikrai jau nebesprogs: seniai nuleidau ją. 


SENĖ 
Tu pirmas eik, o aš įeisiu po tavęs. 


Abu sueina į namus 


CHREMILAS 


1085 O Dzeuse tu galingas! Tai prisisiurbė 
Sena prie jauno, tarsi austrė prie akmens! 


Ir jis įeina į namus. Choras 
šoka. 


SEPTINTAS EPISODIJUS 
Iš kairės ateina Hermis ir bel- 


džia į duris. Durys atsidaro, 
išeina Karionas. 


KARIONAS 
Hermio nematydamas 

Kas čia barbeno į duris? Kas gali būt? 
Atrodo, nieko nėr. Tur būt, kad durys bus 
Savaime subraškėję. 

HERMIS 

Tu girdi? Klausyk, 
1100 Palauki, Karionai! 

KARIONAS 


Pasakyk, tai tu 
Taip smarkiai štai dabar beldeisi į duris? 


HERMIS 


Ne! Tik norėjau. Atidaręs sukliudei. 
Nubėk greičiau, pašauki šeimininką čia, 
Ir pačią jo pašauk, ir vaikiščius visus, 
Taip pat ir vergus jo, ir šunį kiemsargį. 
Po to pašauk save ir kiaulę. 


KARIONAS 


Bet sakyk, 
Koks reikalas? 


HERMIS 


O nelaimingasai, bėda! 
Nusprendė Dzeusas jus visus vienan maišan 
Sukišt ir į bedugnę užrištus įmest. 


KARIONAS 


Išpiaut liežuvį šitokiam žinionešiui! 
Už ką turėtų jis mums šitaip padaryt? 


HERMIS 


Už ką! Už tai, kad baisų jūs padarėte 
Nusižengimą. Nuo tada, kai Plutas vėl 
Regėti ėmė, niekas smilkalų daugiau 
Nei laurų, nei raguolio, nei gyvos aukos 
Nebeaukoja mums, dievams. 

KARIONAS 
Ir neaukos, 
Galiu prisiekti! Jūs blogai globojot mus. 
HERMIS 


Kaip ten kitiems dievams — neskauda man 
galvos, 
O aš sulysau visas. 


KARIONAS 


Tiesą tu sakai! 


HERMIS 


Seniau: vos tik prašvis —ir kiša, būdavo, 
Man turgaus moterys meduolį su vynu, 
Tai figų, tai medaus, kaip Hermiui pridera. 
O šiandien kojas štai baigiu iš bado tiest! 


KARIONAS 


Taip tau ir reik! Kam leidai dėti pabaudas 
Žmonėms, tau gera dariusiems? 


riesdamasis iš alkio 
O, galas man! 
Kur sklindis, man ketvirtą dieną keptasai! 
KARIONAS 


Pernykščio sapno veltui nebešauk — negrįš! 

HERMIS 


Kur šiandien kulšis, mano valgyta kadais? 


KARIONAS 


Pamiklink savo kulšį nūn, patrypk lauke! 


HERMIS 


Kur viduriai karšti, kuriuos taip mėgau aš! 


KARIONAS 


Dabar pačiam gal varsto vidurius diegliai? 


HERMIS 
Ir kur taurė su kvepiančiu, skaniu vynu! 


KARIONAS 
atgręždamas užpakalį 
Sugerki štai ir dinki iš akių tuojau! 
HERMIS 
Nejau bičiuliui savo nepagelbėsi? 
KARIONAS 
Tai ko tau reikia? Jei galėsiu — visuomet! 
HERMIS 


Nors riekę duonos tu man duotumei užkąst, 
Gerai iškepusios, ir gabalą mėsos, 
Kurią aukojate viduj. 

KARIONAS 
Kad uždrausta! 
HERMIS 
Sakyk, ar aš kada nesergėjau tavęs, 
Kai nešdavai indus, pavogęs iš namų? 
KARIONAS 


Už tai, plėšike, dalį gaudavai tu sau, 
Ir tekdavo riekė „gerai iškepusios". 


HERMIS 


Riekė, kurią vėliau supusdavai tu pats. 


KARIONAS 


Tačiau pyla nė karto nesidalinai, 
Kai už vagystę kailį kur įkišdavau. 


HERMIS 


Kas buvo — neminėki! Filą paėmei, 
Ir —dėl dievų! — priimki pas save gyvent. 


KARIONAS 

Atseit, pabėgai nuo dievų ir liksi čia? 
HERMIS 

O kas gi, jei pas jus gyventi daug geriau? 
KARIONAS 

Manai, garbingas daiktas būt pabėgėliu? 


HERMIS 

Tėvynė juk tenai, kur man geriau gyvent! 
KARIONAS 

O ką tu gera duosi mums, jei liksi čia? 
HERMIS 

Galėsit pastatyti durų vėriku. 
KARIONAS 

Sakai tu — vėriku! Nemanom nieko vert! 
HERMIS 

155 Tai vaizbūnu! 

KARIONAS 


Gana turtingi mes ir taip, 
Ir Hermis perprekis nereikalingas mums. 


HERMIS 
Tai gal gudrautoju? 


KARIONAS 


Gudrautojo nereik! 
Teisybę gryną reik sakyt, o ne gudraut! 


HERMIS 
Tai kelvedžiu! 

KARIONAS 


Mūs dievas regi vėl gerai 


"60 Ir gali puikiai išsiverst be kelvedžio. 


HERMIS 
Teisėjas būt galiu per žaidimus. Gal ne? 
Juk Pluto darbas pirmas ir tiesioginis 
Varžybas ir visokius žaidimus jums ruošt. 
KARIONAS 


Tau gera, kai turi daugybę pravardžių! 
1166  Bemat surado jis, kaip duoną užsidirbt. 
Teisėjai nedykai iš kailio neriasi, 
Kad būtų įtraukti į sąrašus kelis. 
HERMIS 
Vadinas, aš einu pas jus? 
KARIONAS 
Tai išmazgok, 
Prie šulinio nuėjęs, gyvulių pilvus, 
170 Kad būtų mums aišku, jog tarnas čia esi. 


Abu sueina į namus. Choras 
šoka. 


AŠTUNTAS EPISODIJUS 
Iš dešinės ateina Dzeuso žynys 


ŽYNYS 


Kas pasakyt galės, kur man Chremilą rast? 

1180 


CHREMILAS 


išeidamas iš namų 
O kas, brangusis, yI? 


ŽYNYS 


Kas gal be blogo būt? 
Nuo tos dienos, kai praregėjo dievas tas, 
Baigiu nudvėst badu. Nebėr ko valgyti, 
Nors Dzeuso Palaikytojo žynys esu. 


CHREMILAS 
Tai kas gi kaltas čia, sakyki dėl dievų! 
ŽYNYS 
Aukoti nebenori niekas. 
CHREMILAS 
O kodėl? 
ŽYNYS 


Dabar turtingi, mat, visi. O būdavo, 

Patsai nevalgęs bus, bet auką vis dėlto 
Atneš šventyklon man išgelbėtas pirklys 
Ar kas nuo teismo išsisuko. Ateitį 

Kas nori burt, tuoj kviečia, būdavo, mane. 
Nebeneša aukų, nebeina nieks šventyklon. .. 
Tik savo reikalo ten dažnas užsuka... 


CHREMILAS 


NS Otuimi iš jų, kas tau priklauso gaut? 

1190 


1195 


ŽYNYS 


Sudieu pasakęs Dzeusui Palaikytojui, 
Atrodo, greit turėsiu įsikurti čia. 


CHREMILAS 


Gyvensi, nebijok, jei dievas panorės. 
Ir Dzeusas Palaikytojas jau čia, pas mus. 
Atėjo pats. 


ŽYNYS 


Geras naujienas man sakai! 


CHREMILAS 


Truputį lukterk! Plutą apgyvendinsim 
Mes vėl tenai, kur jis gyvenęs yr pirma, 
Visų Atėnės lobių sargu būdamas. 


Šaukdamas tarnus 


Išneškite kas nors uždegę žibintus. 
O tu juos rankon imk ir prieky dievo eik! 


ŽYNYS 
Gerai, bus, kaip liepi! 


CHREMILAS 
Pakvieskit Plutą čia! 

EKSODAS 


Išeina Plutas, lydimas iškil- 
mingos eisenos. Kartu su vi- 
sais eina senė. 


SENĖ 
Ką man daryt? 
CHREMILAS 


Tu puodus gi, kai dievą mes 
Namo lydėsime, nešk oriai ant galvos. 
Esi, kaip dera, pasipuošus šventiškai. 


SENĖ 
O tai, dėl ko aš atėjau? 


CHREMILAS 


Susitvarkys, 
r vakare bernelis aplankys tave. 


SENĖ 


Na, jeigu taip, jei tu tikrai man prižadi, 
Kad jis ateis, tai puodus nešiu aš mielai. 


Dedasi puodus ant galvos 


CHREMILAS 


Su ma ;0 puodais baigiasi visai ne taip, 
Kaip s1 kitais: kitiems užvirus, ant viršaus 
Pakyla baltos putos, o čia atvirkščiai: 

Čia putos apačioj, o puodai ant viršaus. 

KORIFĖJUS 


Tai Ir mums nebėra čia ko laukti ilgiau; 
pasitraukim truputį į šalį, 
Nes turėsime eit paskutiniai visų ir giedoti 
pritinkančią giesmę. 


PAAIŠKINIMAI 


„Plutas“ — Aristofano senatvės metų veikalas. Tai 
bene paskutinė jo komedija, pastatyta 388 metais. Jos 
kompozicijai būdingas choro reikšmės sumažėjimas: 
chorui „Plute“ skirtos vos dvi strofos, bet ir jos virtu- 
sios dialogine scena. Agonas taip pat nebeturi pirmykš- 
tės reikšmės, likęs vienu komedijos epizodų, tik kitokiu 
metru, anapestais, recituojamu. Parabazės nebėra. 

Chremilas, kaip rodo jo vardas (chre — „reikia“), 
neturtingas, bet doras žmogus, eina į Delfus klausti 
Apolono orakulo, kaip jam išsivaduoti iš skurdo. Ora- 
kulas atsako: sek paskui žmogų, kurį pirmą su- 
tiksi, išėjęs iš šventyklos, ir jį parsikviesk į namus. 
Tas pirmas sutiktasis buvo nuskurdęs, nešvarus, aklas 
senis. Kai paaiškėjo, kad tai turto dievas Plutas, Chre- 
milas pasiryžo išgydyti jam akis: būdamas aklas, ne- 
mato gerų žmonių, ir turtas atitenka nedorėliams. Gy- 
dymo dievo Asklepijo šventykloj Plutui regėjimas grą- 
žinamas. Tuomet, žinoma, dorieji pralobsta, o piktnau- 
džiai nuskursta. Teisingasis žmogus ateina dėkoti, o 
sikofantas Plutą skundžia, esą, jis verčiąs valdžią, griau- 
nąs demokratiją. (Sikofantas — mūsiškai seklys, denun- 
ciatorius.) Skundžiasi ir senė, jauno mylimojo pamesta. 
Pagaliau nuskursta dievai ir atbėga tarnauti Plutui ir jo 
šeimininkui Chremilui. 

Įdomi Agono scena, kur neturtas (Neturtybė) apsuk- 
riais sofizmais įrodinėja savo vaidmenį kultūros rai- 
doje. 

8 eil. Loksijas — Apolono pravardė. Chremilas ir 
Karionas grįžta iš Apolono orakulo Delfuose. 

21 eil. ...vainiką dėvinčio.— Iš Apolono šventyk- 
los žmonės grįždavo su laurų vainiku, kuris darydavo 
juos neliečiamus, kaip dievo pašvęstus. 

39 eil. ...Febas vainikuotasis“ — Parodijuojama 
tragedijos eilutė. Šventyklos buvo puošiamos vainikais. 

84 eil. Patroklis — tragedijų rašytojas, garsėjęs 
šykštumu. 

114 eil. Parodijuojama tragedijos eilutė. 

147—148 eil. Laisvas pilietis būdavo parduodamas 
į vergiją, jei neįstengdavo sumokėti mokesčių. 

149 eil. ... Korinto heteras... — Korinto heteros 
garsėjo tuo, kad už savo paslaugas imdavo labai dide- 
lius pinigus. | 

171 eil. Užuomina trijų obolų, kuriuos gaudavo pi- 
lietis už dalyvavimą liaudies susirinkime (sueigoj). 

172 eil. Trijera — didelis (karo) laivas su trimis 
eilėmis irklų. 

173 eil. 390 metais Atėnų strategas Ifikratas su 
samdinių kariuomene sumušė spartiečius prie Korinto. 

174 eil. Atėnų strategas Pamifilas 388 metais buvo 
atiduotas teismui už valstybinių pinigų vogimą. 

175 eil. ...adatų pirklys. — Pamfilo parazitas (nie- 
ko neveikiąs, iš svetimos malonės gyvenąs žmogus). 

176 eil. Agirijas — didžturtis, leidęs sau labai įžū- 
liai elgtis, nuolatinis išgertuvių dalyvis. 

177—179 eil. Filepsijas, kaip valstybės skolininkas, 
buvo pasodintas į kalėjimą. Teisindamasis prigalvojo 
visokių pasakų. 

Atėniečiai pagelbėjo egiptiečiams kovoje su per- 
sais. Pagalba kaštavo jiems nemažus pinigus. 

Laidė — garsi Korinto hetera, Filonidas — turtingas 
atėnietis, garsėjęs debošais. 

180 eil. Timotėjas — Atėnų strategas, turtingas 
žmogus, Atėnuose pastatęs bokštą Laimės deivės garbei. 

210 eil. Linkėjas — vienas argonautų, išgarsėjęs ne- 
paprastai geromis akimis. 

277 eil. „.. teisėju būti tau šukelė lemia... — Pasto- 
vių, profesionalių teisėjų Atėnuose nebuvo. Kiekvienas 
pilietis, sukakęs 30 metų ir turįs politines teises, galėjo 
būti teisėju. Reikėjo tik pasirūpinti, kad būtum įtrauk- 
tas į sąrašą. Kas metų pradžioje 20.000 Atėnų piliečių 
buvo sudaromas 6000 atsitiktinai papuolusių asmenų 
sąrašas, ir jiems tekdavo tais metais būti teisėjais. Jie 
sudarė 10 tribunolų, kurių svarbiausias vadinosi Helie- 
jus. Nuo jo ir teisėjai turėjo heliastų vardą. 

Teisėjų skaičius priklausydavo nuo bylos svarbu- 
mo: didesnėms spręsti jų būdavo daugiau, mažesnėms — 
mažiau. Jų galėjo būti 201, 501, 1001, o kartais dar 
daugiau. Bylai iškilus, reikiamą teisėjų skaičių parink- 
davo burtais iš įrašytųjų į sąrašą asmenų: vienas trauk- 
davo spalvotas šukeles (kiekvienas tribunolas turėjo 
savo spalvą), o kitas skaitydavo teisėjų vardus. Pradžio- 
je teisėjo darbas buvo neapmokamas. Vėliau buvo nu- 
statytas jiems 3 obolų atlyginimas už posėdį. Turtuolių 
tas nemasino, o beturčiai ir tykojo, kaip gauti tuos 
3 obolus. Dėl to savo vardą stengdavosi įrašydinti į ke- 
lis sąrašus. Prasidėjo korupcija, papirkinėjimai, teisėjų 
vaišinimas. 

278. eil. Charonas — valtininkas, laiveliu vežiojęs 
žmones iš gyvųjų pasaulio per Stikso upę į mirusiųjų 
pasaulį. 

283 eil. ... svogūnų daug palikę. — Turima galvoje 
laukiniai svogūnai, kurie kaip ir česnakas buvo netur- 
tingųjų atėniečių gausiai vartojami maistui. 

287 eil. Midas — legendarinis Frigų karalius. Pagal 
vieną padavimą už paslaugą Dionisui jis paprašęs dievų, 
kad visa, ką rankomis palytėsiąs, pavirstų auksu. Nuo 
to laiko ir valgis, ir gėrimas, kuriuos tik paliesdavęs, 
virsdavę auksu. Pagal kitą padavimą — Midas, būdamas 
teisėju Apolono ir Pano muzikos varžybose, pergalę pri- 
teisęs Panui. Įžeistas Apolonas už tai davęs jam asilo 
ausis. 

290 eil. Karionas parodijuoja poeto Filokseno di- 
tirambą ,,Kiklopas“, pasakojantį, kaip Odisėjas ir jo 
draugai apakino kiklopą Polifemą (,„Odisėja“, IX gies- 
mės 314—412 eil). — Tretanelio — pamėgdžiojimas 
kanklių, pagal kurias kiklopas šoka tarp avelių ir ožkų. 
Toliau panaudojamas kitas „Odisėjos“ epizodas (X gies- 
mės 224—244 eil.). Kirke čia vadinama Korinto hetera 
Laidė. Learto sūnus — Odisėjas. 

314 eil. Aristilas — žinomas girtuoklis ir triukšma- 
darys. 

328 eil. Arėjas — karo dievas. 

330 eil. Žiūr. 277 eil. paaiškinimą. 

381 eil. Mina (gr. mna) — piniginis vienetas, lygus 
100 Atikos drachmų. Už 3 minas galėjai pirkti vergą. 

384 eil. Heraklidai — Heraklio vaikai, kuriuos po 
tėvo mirties persekiojo pavydus ir bailus Mikėnų kara- 
lius Euristėjas. Prieglaudą Heraklidai radę Atėnuose. 

385 eil. Pamfilas — žinomas dailininkas, Apelio mo- 
kytojas. 

395 eil. Hestija — namų židinio deivė. 

423 eil. Erinija — kruvino keršto deivė, vaizduoja- 
ma sena moterimi su gyvatėmis vietoj plaukų ir su Ži- 
bintu rankoje. 

524 eil. Už laisvo žmogaus pagrobimą ir pardavimą 
į vergiją buvo baudžiama mirtimį. 

535 eil. ...Tik pūslę, pirty besišildant...— Netur- 
tingieji Atėnų piliečiai žiemą dažnai eidavo šildytis į 
miesto pirtį. Ten sėdėdami užsnūsdavo ir kartais ap- 
degdavo. 

550 eil. Trasibulas nuvertė 30 tironų valdžią Atė- 
nuose; Dionisijus — garsusis Sirakūsų tironas. 

594 eil. Hekatė — mirusiųjų karalystės deivė. Jai 
buvo meldžiamasi naktį kryžkelėse. Jaunam mėnuliui 
stojus, turtingesnieji į kryžkelę prinešdavo valgių, o be- 
turčiai juos sunaudodavo: esą, suvalgiusi Hekatė. 

601 eil. Pausonas — nuskurdęs dailininkas. Jo ne- 
turtas virto priežodžiu. * 

628 eil. Neturtingieji dažnai vietoj šaukšto viralą 
valgydavo kietesnės duonos pluta. 

639 eil. Gražvaikį mes Asklepiją...— Asklepijo vai- 
kais buvo laikomi: Jaso, kuri gydė vidaus ligas; Panakė- 
ja — išorines ligas; Higieja — sveikata. 

661 eil. Hefaistas — ugnies dievas. 

665 eil. Neoklidas — retorius, apkaltintas iždo išvo- 
gimu. 

769 eil. Naujai pirktą vergą, pirmąsyk įžengiantį i 
namus, apiberdavo saldumynais ir džiovintomis figomis. 

817 eil. Statera — auksinė 24 drachmų vertės mo- 
neta. 

883 eil. Graikų vaistininkai dažnai pardavinėdavo 
žiedus, esą, galinčius pagelbėti nuo gyvatės įkandimo. 

952 eil. Žiūr. 535 eil. paaiškinimą. 

972 eil. ...prieš teismą gerdami? — Žiūr. 277 eil. 
paaiškinimą. 

1100 eil. Hermis buvo dievų pasiuntinys, keleivių, 
pirklių, valkatų, melagių ir vagių globėjas. Žiūr. 277 eil. 
paaiškinimą. 

1126 eil. Ketvirtą kiekvieno mėnesio dieną Her- 
miui būdavo aukojamas paplotis. 

1146 eil. Filo miestelis Beotijos pasienyje buvo už- 
imtas kariuomenės, ėjusios prieš 30 tironų valdžią. 401 
metais tironų kariuomenės eiliniams buvo paskelbta am- 
nestija. 

1197 eil... puodus gi, kai... — Instaliuojant ir 
šventinant dievo statulą, buvo aukojamos virtos dar- 
žovės, sudėtos puoduose. 

